
BEVEZETŐ

Magyarország helyi önkormányzatairól szóló 2011. évi CLXXXIX. tv. (továbbiakban: Mötv.) 81. § (3) bekezdésének f) pontja értelmében a jegyző évente beszámol a Képviselő-testületnek a hivatal tevékenységéről.

A Martfűi  Polgármesteri Hivatal (a továbbiakban: Hivatal) 2012. évi tevékenységét amellett, hogy rendkívül komplex, szerteágazó munkát végzett az önkormányzati és államigazgatási ügyek döntés-előkészítése során, az év nagy részében a közigazgatásban végbement változásokra történő felkészülés jellemezte, mely komoly és gyakran megterhelő feladatot jelentett. Azonnali, vagy nagyon rövid határidejű adatszolgáltatások sora, változó feladatok, hatáskörök, finanszírozás, vagyoni helyzet és a hivatali létszám bizonytalansága nehezítette tevékenységét.

Törvények egész sora jelent meg, melyhez számtalan végrehajtási rendelet kapcsolódott.
Nem pusztán az önkormányzati törvény és az abból adódó szervezet- és feladatrendszer változásáról volt szó, hanem az önkormányzatokat érintő ágazati törvényekről (oktatás, egészségügy, szociális ellátás, vízi közmű szolgáltatás, hulladékgazdálkodás), valamint a területfejlesztési, pénzügyi tárgyú, helyi adókról szóló szabályokról is. 
A 2013. január 1-jétől létrejövő járási hivatalok alapjaiban változtatatták meg a jegyzők feladat- és hatáskörét, és így a hivatal feladatait is. 
Ugyanakkor 2012. március 1-jén hatályba lépett az új közszolgálati tisztviselőkről szóló 2011. évi CXCIX. törvény, a hozzá kapcsolódó végrehajtási rendeletekkel, mely néhány területen kedvezőtlenül érintette a köztisztviselői kart. (40 éves jubileumi jutalom hatályát vesztette a régi beszámítási módszerrel, vezetői megbízások munkakörré alakultak, ezzel megszűnt a mögöttes jogviszony, az illetményalap hosszú évek óta változatlan)

A beszámoló ugyan a 2012. évre vonatkozik, mégis az egyes tevékenységek ismertetése során érinteni fogjuk – a fenti változások miatt – a 2013. január 1-jét követően bekövetkezett változásokat.
 
A Hivatal tevékenységének részletes ismertetése előtt szükséges az azt ellátó személyi állomány, valamint az ügyiratforgalmi és hatósági statisztika legjellemzőbb adatainak áttekintése, az irattári, postázási feladatok teljesítésének, továbbá a Hivatal tevékenységét érintő ellenőrzések összefoglalása.


A hivatal emberi erőforrás helyzete

Martfű Város Önkormányzatának Képviselő-testülete a 2012. évre vonatkozó költségvetési rendeletében a Hivatal létszámát a Polgármesterekkel együtt 41 főben (ebből 4 fő a Mezőhéki Kirendeltség munkatársa volt) határozta meg. 
2013. január 1. napjától a hivatal létszáma 24 fő. Ezen időponttól Mezőhék községgel fenntartott körjegyzőség is megszűnt.

A Hivatal apparátusának összetétele 2012. december 31-én az alábbi volt:

felsőfokú végzettségű, vezetői megbízással rendelkező közszolgálati tisztviselő:	 7 fő,
felsőfokú végzettségű közszolgálati tisztviselő: 	 8 fő,
középfokú végzettségű közszolgálati tisztviselő:                                                      23 fő,
ebből prémiuméves közszolgálati tisztviselő:	 2 fő,
középfokú végzettségű ügykezelő: 	 3 fő.

Életkor szerinti megoszlásuk:

· 21-25 éves: 	                1 fő
· 26-30 éves: 	                0 fő
· 31-35 éves: 	               12 fő,
· 36-40 éves: 	               11 fő,
· 41-45 éves: 	                 5 fő,
· 51-55 éves: 	                 6 fő,
· 56-60 éves: 	                 6 fő.

A közszolgálati tisztviselők a képesítési előírásokról szóló Korm. rendeletben foglalt követelményeknek megfelelnek, a számukra előírt közigazgatási  alap- és szakvizsga kötelezettségeknek folyamatosan, határidőn belül, sikeresen eleget tettek. 
Iskolarendszerű képzésben (másoddiploma műszaki karon) 1 fő vett részt.

Nyelvvizsgával angol, illetve német nyelvből 7 fő rendelkezik, közülük 5 fő középfokú C típusú, 2 fő pedig alapfokú C típusú nyelvvizsga bizonyítványt szerzett.

ECDL végzettsége, középfokú szoftverüzemeltetői képesítése 6 főnek van, alapfokú számítástechnikai tanfolyamot 10 fő végzett.

Mérlegképes könyvelői képesítése 4 közszolgálati tisztviselőnek, közbeszerzési referensi képesítése 1 közszolgálati tisztviselőnek van. 

A felsőfokú végzettségű közszolgálati tisztviselők közül: 

· jogász:                                           	1 fő
· igazgatásszervező:                     	5 fő
· közgazdász:                                  	2 fő
· építészmérnök:                            	1 fő
· építőmérnök:                                	1 fő
· humán erőforrás menedzser:    	2 fő
· informatikus:                                 	1 fő
· pedagógus:                                     	1 fő
· környezetvédelmi szakmérnök: 	1 fő


2012. december 31-i állapot szervezeti egységenként és nemenkénti bontásban:

	
	Betöltött létszám
	Foglalkoztatottak (fő)

	
	
	nő
	férfi

	Polgármester
	1
	1
	

	Jegyző, Aljegyző
	2
	2
	

	Hatósági Iroda
	7
	6
	1

	Pénzügyi és Adóügyi Iroda
	12
	10
	2

	Népjóléti és Szociális Iroda
	3
	3
	

	Városfejlesztési és Műszaki Iroda
	3
	2
	1

	Szervezési és Ügyviteli Iroda
	5
	4
	1

	Gyámhivatal
	2
	2
	

	Prémium évek program
	2
	2
	

	Mezőhéki kirendeltség
	4
	4
	

	Összesen
	41
	36
	5





Közszolgálati jogviszony létesítése a hivatalban:

2012-ben 7 fő közszolgálati jogviszonya szűnt meg és 1 fő határozott idejű foglalkoztatására került sor.


A Hivatal létszámösszetétele besorolás szerint:

A közszolgálati tisztviselőkről szóló 2011. évi CXCIX. törvény a közigazgatásban foglalkoztatottakat I., (felsőfokú végzettek) II., (középfokú végzettséggel rendelkezők) és III. (ügykezelők) besorolási osztályba sorolja.
A felsőfokú végzettségűek aránya az apparátuson belül 2012-ben 36,58 %, a középfokú végzettek aránya pedig 63.42 %.


Képzések:

2012-ben a képzéseket főként a kötelező vizsgák teljesítéséhez kapcsolódó felkészítések jelentették a közszolgálati tisztviselők számára.
A közigazgatási versenyvizsgát megszüntették, az alapvizsga lett ismét a jogszabályi változás következtében a középfokú végzettek számára a végleges alkalmazási feltétel.
A felsőfokú végzettséggel rendelkezők számára továbbra is előírás a közigazgatási szakvizsga letétele, amely ugyan nem alkalmazási feltétel, de annak elmulasztása azzal a jogkövetkezménnyel jár, hogy nem léphet az érintett köztisztviselő a következő besorolási fokozatba.
2012-ben 3 fő sikeres közigazgatási alapvizsgát 1 fő pedig ügykezelői vizsgát tett.

2012. év folyamán jelentős létszámot érintő továbbképzésen a Hivatal munkatársai nem vettek részt, ennek oka, hogy csak néhány költségtérítés nélküli központi képzés megszervezésére került sor. 

Tavaly 1 fő vett részt tanulmányi szerződés megkötése mellett iskolarendszerű képzésben.



Szervezés és Ügyviteli Iroda


Az iroda feladata többek között a hivatal iktatási, irattározási ügykezelési és postázási feladatainak ellátása.








Ügyiratforgalmi és hatósági statisztika


A Hivatalban 2010-ben 7227 főszámon és 17041 alszámon összesen 24268 iktatott irat keletkezett. Ez  19,5 %-kal több mint a 2011-ben iktatott 20308 irat.

















Amint látható a legtöbb ügyirat pénzügyekben (ide tartozik az adóigazgatással és gazdálkodással kapcsolatos ügyek) valamint a szociális ügyekben (segélyek, anyagi juttatások) és az általános igazgatásban (ennek túlnyomó része az Okmányiroda ügyiratforgalma) keletkezett, de kirívóan magas ezek mellett a gyermekvédelmi gyámügyi igazgatásban iktatott iratok aránya is.
9281 (2011. évben 5111) államigazgatási és 1701 ( 2011-ben 1483) önkormányzati hatósági döntés született. ( A hatósági statisztikában szereplő döntés nemcsak a határozatot és végzést, hanem a hatósági bizonyítványt és igazolványt is jelenti.)

A hatósági ügyekben 2012. évben  9 megtámadott döntés volt, melyből nyolcat a Kormányhivatal helybenhagyott, egy esetben pedig megsemmisítette az I. fokú döntést.
 
A Szervezési és Ügyviteli Iroda ellátja a képviselő-testület és az egyes bizottságok adminisztratív feladatait. Elkészíti a Képviselő-testületi és bizottsági jegyzőkönyvet, nyilvántartja a testületi döntéseket, gondoskodik a döntések kihirdetéséről, az ezzel kapcsolatos nyilvánosság biztosításáról.

Ellátja továbbá a polgármester és a jegyző napi munkájához kapcsolódó, általuk meghatározott feladatokat, összehangolja a tisztségviselők ügyfélfogadását, programjait. 

Közreműködik a nemzeti ünnepek városi rendezvényeinek az önkormányzat által szervezett és megrendezett más városi ünnepségeknek, az önkormányzati díjak, oklevelek és elismerő címek, valamint a díszoklevelek adományozásának és átadásának lebonyolításában. 

Gondoskodik a közérdekű hirdetmények, közlemények megjelentetéséről a város honlapján, illetve a sajtóban. Részt vesz a választások, népszavazások előkészítésével, megszervezésével és lebonyolításával kapcsolatos jegyzői feladatok ellátásában. 

A Képviselő-testület működésével kapcsolatos feladatok

A 2012. évben a Képviselő-testület összesen 23 ülést tartott, ez 4 üléssel több, mint a 2011. évben. Az iroda feladatkörében előkészítette a testületi üléseket, melynek során az aktuális félévi munkatervben szereplő, valamint az irodák által leadott napirendi pontok alapján összeállította a meghívót, gondoskodott a város honlapján történő megjelentetésükről. 

Az ülések összehívásában fennakadás nem volt, általánosságban elmondható, hogy a képviselők az SZMSZ-ben előírt határidőben – az ülést megelőzően 8 nappal – megkapták a rendes ülések anyagait. 
A Képviselő-testület elé kerülő előterjesztéseket a honlapon minden esetben megjelentettük.

· a Képviselő-testület 2012. évben 2 alkalommal tartott közmeghallgatást, amelyen az állampolgárok és a helyben érdekelt szerveztek képviselői közérdekű kérdést és javaslatot tehettek fel. 

· A képviselő-testület 37 rendelet elfogadásáról döntött a tavalyi évben, 8 új rendelet megalkotására, 29 pedig valamely hatályos helyi rendelet módosítására vonatkozott. A határozatok száma 198 db volt.

· A bizottságok összesen 48 ülést tartottak és 468 határozatot hoztak.


Az iroda az ülést követően gondoskodott a jegyzőkönyv, az elfogadott határozatok, rendeletek kiadmányainak elkészítéséről, és továbbította azokat az érintettek részére. Figyelemmel kísérte továbbá a határozatok végrehajtását, amelyre vonatkozóan a lejárt határidejű határozatok végrehajtásáról szóló jelentésben folyamatosan jelentést állított össze a képviselő-testületnek. 

A képviselő-testület nyilvános üléseiről 4 példányban, a bizottsági ülésekről 2 példányban készült el a jegyzőkönyv, amelynek 1 példánya megküldésre került a Jász-Nagykun-Szolnok Megyei Kormányhivatal részére. A Képviselő-testület jegyzőkönyvének egy példánya a Városi Művelődési Központ és Könyvtárban megtalálható, a nyilvános ülések jegyzőkönyvei elektronikusan is elérhetőek a város honlapján. 
A könyvtárból érkezett visszajelzések szerint a város lakói időnként élnek a lehetőséggel és megtekintik a nyilvános ülésekről készített jegyzőkönyveket. 


Pénzügyi és Adóügyi Iroda


A Pénzügyi és Adóügyi Iroda látja el Martfű Város Önkormányzata, az önkormányzat által fenntartott intézmények költségvetésének gazdálkodásával kapcsolatos feladatokat, illetve szakmai irányító jellegű tevékenységet, valamint az adóigazgatással és idegen behajtással kapcsolatos feladatokat.

Az iroda pénzügyi feladatai három, egymással szorosan összefüggő, jellegében mégis elkülönülő csoportra bonthatók:
· a képviselő-testület döntéseinek előkészítése,
· a költségvetés végrehajtása, gazdálkodási feladatok,
· az önkormányzat által fenntartott intézmények költségvetési gazdálkodásának irányítói felügyelete.

A képviselő-testület döntéseinek előkészítése

A jogszabályban meghatározott határidőkig benyújtásra került a képviselő-testület részére az önkormányzat 2013. évi költségvetési koncepciója és a költségvetési rendelet-tervezete.

A költségvetési rendelet a 2012. év során – figyelemmel kísérve a költségvetés alakulását – 3
alkalommal került módosításra.

A könyvvizsgáló véleménye szerint a költségvetési rendelet-tervezetek minden esetben a jogszabályban meghatározott tartalommal és szerkezetben készültek el. Az elfogadott költségvetési rendelet alapján határidőre elkészült a Magyar Államkincstár részére benyújtandó, a költségvetési előirányzatok összeállítására szolgáló nyomtatványgarnitúra.

A költségvetési előirányzatok év közbeni változásáról – jogszabálynak megfelelően – előirányzat analitikát kell vezetni. A nyilvántartásban a 2012. év során 832 db előirányzat módosítást jelentő tétel rögzítése történt meg.

Önkormányzatunk 2012. évi költségvetése 1 462 225 e Ft előirányzattal került elfogadásra.

Az év folyamán előirányzataink a központi feladatok lebontása, valamint saját hatáskörű döntéseink alapján 1 942 515 e Ft-ra  módosultak. 

Év közben a testület részére az alábbi tájékoztató anyagokat állította össze az iroda:

· Tájékoztató a féléves gazdálkodás helyzetéről.
· Tájékoztató a 2012. év háromnegyedéves helyzetéről – a 2013. évi koncepcióhoz kapcsolódóan.

A 2012. évi költségvetési gazdálkodás lezárásaként elkészítette a zárszámadási rendelet-tervezetet, mely tartalmazta az önkormányzati fenntartású intézményi pénzmaradványok jóváhagyására vonatkozó javaslatokat is.

Az iroda 2012. évi feladatai közé tartozott a 2013. évi költségvetési koncepció összeállítása a
rendelkezésre álló információk, az intézmények által benyújtott igények, illetve a gazdasági program 2013. évre vonatkozó irányelvei figyelembevételével.



A költségvetés végrehajtása, gazdálkodási feladatok


Az önkormányzat gazdálkodásában két jelentős változás következett be. 2012 január 1.-től Közbeszerzés keretében bankváltást hajtott végre önkormányzatunk az új számlavezető pénzintézet a CIB Bank Zrt. lett. Az átállás körülbelül 2 hónapot vett igénybe a költségvetés és beszámoló készítés időszakában.
A másik nagy feladat szintén év elején jelentkezett az Államháztartásról szóló törvény, valamit a végrehajtásáról szóló kormányrendeletben meghatározott Önkormányzat illetve Polgármesteri Hivatal feladatainak szétválasztása, illetve az egyéb feladatok elvégzése. 
 
A képviselő-testület döntéseinek előkészítésén túl az osztály 2012. évi feladatainak meghatározó részét a költségvetés végrehajtása jelentette, amely az alábbiakat foglalja magában:

· a kiadási előirányzatok terhére történő kötelezettségvállalások nyilvántartásba vétele,
· a gazdasági események számviteli rögzítése,
· a Hivatal számviteli politikájának, számlarendjének, kötelezettségvállalási- értékelési- és leltározási, valamint a belső kontrollrendszer szabályzatának elkészítése,
· heti finanszírozási ütemterv és likviditási terv elkészítése a likviditás folyamatos biztosításához,
· kötelezettségvállalások pénzügyi teljesítése (utalványrendeletek elkészítése),
· banki és házi pénztári kifizetések,
· önkormányzat szabad pénzeszközök lekötése,
· a NAV felé történő adóbevallások elkészítése (áfa, rehabilitációs hozzájárulás),
· rendszeres és nem rendszeres személyi juttatások (megbízási díj, ápolási díj, tiszteletdíj, költségtérítés, költségátalány, étkezési jegy, bérlet, iskolakezdési támogatás, üdülési csekk, internet használati díj, telefonadó, deviza ellátmány, egészségügyi költségtérítés /szemüveg/, adóköteles természetbeni juttatás, jutalom, kitüntetés, díj stb.) számfejtése és annak pénzügyi teljesítése,
· kimenő és beérkező számlák analitikus nyilvántartása, negyedévenként adatszolgáltatás a
· főkönyvi könyvelés részére,
· vezeti a Hivatal, valamint az önkormányzat vagyonának analitikus nyilvántartását, egyezteti a vagyont a vagyonkataszteri nyilvántartással negyedévente (2012-ben a vagyonanalitikai egyedi nyilvántartó lapok száma 4190 db),
· részt vesz a Hivatal eszközeinek és forrásainak leltározásában,
· ellátja az éves leltár kiértékelésével kapcsolatos feladatokat,
· vezeti az önkormányzat által nyújtott támogatások nyilvántartását és gondoskodik az elszámoltatásról ellátja a számlázási feladatokat, gondoskodik a bevételek beszedéséről 
· különböző lakásfenntartási támogatás, átmeneti segélyek és albérleti támogatások pénzügyi teljesítése, önkormányzatot megillető rész visszaigénylése a Magyar Államkincstártól
· kötelezettségvállalás nyilvántartás vezetése,
· Európai Uniós projektek analitikus nyilvántartása,
· szabad pénzeszközök átmeneti lekötése,

Az iroda gondoskodik a megállapodás alapján az intézményi  feladatok ellátásáról az alábbiakban részletezettek szerint:

1.	Éves költségvetési rendeletében az önkormányzat az önállóan működő költségvetési szervre vonatkozóan is meghatározza a
· személyi jellegű kiadásokat,
· munkaadót terhelő járulékokat,
· dologi jellegű kiadásokat,
· speciális támogatásokat,
· felújítási előirányzatot,
· felhalmozási kiadásokat
· bevételeket forrásonként, valamint a
· intézményi bevételi, illetve kiadási sarokszámát

Fenti előirányzatok kialakításához – az önkormányzat által megadott szempontok szerint – az önállóan működő költségvetési szerv a Polgármesteri Hivatalon keresztül szolgáltat adatot a felügyeleti szervnek. Az önkormányzat költségvetési rendeletében meghatározott előirányzatokon belül az önállóan működő költségvetési szerv vezetője kialakítja a részelőirányzatokat a Polgármesteri Hivatallal együttműködve az önállóan működő  intézményre vonatkozóan.

Az önkormányzat által jóváhagyott intézményi költségvetések alapján a Polgármesteri Hivatal a megadott határidőn belül közreműködik az összevont költségvetés elkészítésében.

2.	A negyedéves, féléves és éves intézményi számszaki beszámoló elkészítése a Polgármesteri Hivatal feladata. A gazdálkodás szöveges értékelését a Polgármesteri Hivatal által megadott szempontok szerint az önállóan működő szerv készíti.

Az önállóan működő költségvetési szervre vonatkozó számviteli nyilvántartásokat és adatszolgáltatási feladatokat a Polgármesteri Hivatal végzi.

Az analitikus és szintetikus nyilvántartások vezetése a Polgármesteri Hivatal Számlarendjében és Számviteli politikájában foglaltakkal összhangban történik a Polgármesteri Hivatal szabályzataiban meghatározottak szerint.

A Polgármesteri Hivatal az előirányzatok nyilvántartását, módosítását és felhasználását oly módon köteles vezetni, hogy abból bármikor megállapíthatóak legyenek az önállóan működő intézményre vonatkozó adatok.

A Polgármesteri Hivatal Szervezeti és Működési Szabályzatában meghatározott gyakorisággal illetve az önállóan működő intézmény vezetőjének kérésére megjelölt és a kincstárral egyeztetett időpontjában tájékoztatja az önállóan működő szervet a bevételi és kiadási előirányzatok, valamint teljesítések adatairól.

Az önállóan működő közintézményt megillető pénzmaradvány megállapításához a Polgármesteri Hivatal szolgáltat adatot a felügyeleti szerv felé.

Az önállóan működő szerv költségvetési előirányzatának módosítását – az intézmény vezetőjének egyetértésével – az Önkormányzat vezetője kezdeményezi a Képviselő testületnél.

Kötelezettségvállalás csak ellenjegyzés mellett történhet. A kötelezettségvállalások ellenjegyzésére a felügyeleti szerv pénzügyi vezetője vagy az általa megbízott személy jogosult.


A jóváhagyott előirányzatok terhére vállalt kötelezettségek nyilvántartására a Hivatal Gazdálkodási Szabályzatának megfelelően kerül sor.

A Hivatal által beszedett bevételek és teljesített kiadások módosított pénzforgalmi szemléletű kettős könyvviteli rendszerben kerülnek rögzítésre. A főkönyvi könyvelést – jogszabálynak megfelelően – analitikus nyilvántartásnak kell alátámasztania. Ennek biztosítása érdekében negyedéves időszakonként, illetve szükség szerint egyeztetés történik a feladatok keretgazdái, illetve az analitikát vezető dolgozók és a főkönyvi könyvelés között. A főkönyvi könyvelésben rögzített adatokból határidőre és a jogszabályi előírásoknak megfelelően elkészültek a képviselő-testület részére a költségvetés végrehajtásáról szóló éves és féléves beszámolók, illetve a háromnegyedéves teljesítésről a 2013. évi koncepció előterjesztésekor kapott tájékoztatást a képviselőtestület.

Az Európai Unió támogatásával megvalósuló projektek számának bővülésével az ezek megvalósításához kapcsolódó, az iroda feladatkörébe tartozó pénzügyi és számviteli feladatok is növekednek (elkülönített könyvelés és nyilvántartás vezetése, számviteli eljárásrendek kidolgozása, az eredeti dokumentumok tárolása).

A feladatmutatók szerint járó normatív állami hozzájárulások és támogatások igénylése a Magyar Államkincstár Igazgatóságán, illetve az erre szolgáló www.ebr42.otm.gov.hu internetes portálon keresztül megtörtént. A feladatmutatók alapján megállapított normatív hozzájárulásokról és támogatásokról történő lemondásra április, július és október hónapokban volt lehetőség, míg a támogatások pótigénylésére kizárólag július hónapban kerülhetett sor. Az önkormányzat részére 2012. évben jóváhagyott, átutalt normatív állami hozzájárulással való elszámolási kötelezettségnek a 2012. évi beszámolási kötelezettség keretén belül kellett eleget tenni.

Egyéb szabad pénzeszközeinket a CIB Banknál kötöttük le.
- Kamat: 4.154 e Ft
- Lekötések száma: 18 db
- Lekötött betét összege: 685 000 e Ft.

A Hivatal működési költségei

A Hivatalban kezelt feladatok kiadásai 271 646 e Ft-ot jelentettek, melyből a szorosan vett hivatali működéshez kötődő kiadás 70,2%-ot tett ki.  A kiadások túlnyomó része a foglalkoztatottak személyi juttatása és annak járuléka 84.1 %, a dologi kiadás 15.9 % (irodák fűtése, világítás, rendelkezésre álló eszközök üzemeltetése, ügyintézés közvetlen költsége).

Fontosabb, működési kiadásokat jellemző adatok:
· az ügyintézői feladattal összefüggő irodai papírra, nyomtatáshoz, fénymásoláshoz szükséges festékekre: 			1862 eFt
· villamos energiára 			1627 eFt
· fűtésre 				7432 eFt
· postaköltségre 			5080 eFt
fordított a Hivatal 2012. évben.


A pénzügyi csoport tevékenységét jellemző statisztikai adatok

2012. évben kibocsátott számla: 453 db
Beérkezett szállítói számla: 6745 db
Banki utalások OTP terminálon keresztül: 17824 db (jóváírás: 6384 db, terhelés: 11440   db)
Pénztári kifizetések: 4361 db
Kötelezettségvállalás: 4832 db
Könyvelési tételek száma főkönyvre: 172 870 db
Rendszeres segélyben részesülők száma: 807 fő
Átmeneti segélyben részesülők száma: 771 fő
Cafetéria szabályzatnak megfelelően 42 fő részére történő béren kívüli juttatások:

	Cafetéria elemek
	fő

	Meleg étkezési jegy
	35

	Internet használati díj
	-

	Iskolakezdési támogatás
	10

	Nyugdíjpénztári tagdíj
	11

	Üdülési csekk
	22

	Meleg étkeztetés
	13

	Bérlet térítés
	1






A csoport jelentős ügyfélforgalmat is bonyolított a 2012. évben:
· Munkáltatói igazolások kiadása.
· Ügyfél kérésére segélyek kiutalására vonatkozó igazolások.
· Szakosztályok részére átutalásokról szóló igazolások.
· Jelzálog törléséhez a tartozás rendezéséről szóló igazolások.
· Házi pénztári kifizetések.
· Folyószámla egyeztetések.
· Céljelleggel nyújtott működési és felhalmozási támogatások elszámolása.







Kapcsolat a Magyar Államkincstárral

A költségvetés tervezése és végrehajtása, beszámolás vonatkozásában több területen is kapcsolódott a csoport 2012. évi feladatellátása a Magyar Államkincstár.

A legfontosabbak:
· a központi költségvetésből származó források (normatív állami hozzájárulás, egyéb állami támogatások) igénybevétele a nettó finanszírozás keretében, valamint év végi elszámolása,
· a feladatmutatóhoz kötött normatív állami hozzájárulás megállapításához szükséges mutatószámok átadása a költségvetési évet megelőzően történt meg; év közben lemondásra április, július és október hónapban volt lehetőség, a pótigénylésre július hónapban az intézményi adatok összesítése alapján került sor,
· illetmények számfejtése,
· személyi juttatásokkal összefüggő köztartozások bevallása, befizetése,
· személyi juttatások elszámolásához bizonylat elkészítése,
· törzskönyvi nyilvántartás.


A pénzügyi csoport informatikai háttere

2004. január 1-je óta a POLISZ integrált pénzügyi rendszer működik az osztályon. Az ügyviteli
rendszeren belül az alábbi modulokat használják a csoportok:
· kötelezettségvállalás,
· pénzügy-folyószámla (szállítói számlák analitikus nyilvántartása, utalványrendeletek elkészítése, banki és pénztári kifizetések rögzítése, vevő számlák előállítása),
· pénzügy-számvitel (főkönyvi könyvelés),
· beszámolók (mérlegjelentés, beszámolók elkészítése), költségvetési műveletek (költségvetés tervezése, előirányzat módosítása, előirányzat analitika).

Az évközi változások szintén kézi kontírozással kerülnek a főkönyvi könyvelésben feladásra. A Hivatalnál a nem rendszeres személyi juttatásokat a Magyar Államkincstár által rendelkezésre bocsátott KIR3 programban kerülnek számfejtésre. Az osztályon történik még a különböző lakásfenntartási támogatás, átmeneti segélyek és albérleti támogatások pénzügyi teljesítése a WinSzoc nevű programmal.

Szakmai továbbképzések

A pénzügyi csoporton 2012. évben 1 munkatárs rendelkezett a Pénzügyminisztérium által regisztrált mérlegképes könyvelői végzettséggel. A számvitelről szóló 2000. évi C. törvény 152. §-ának (1) bekezdése alapján előírt kötelező.



Adóügyek

A Pénzügyi és Adóügyi Irodán belül két fő foglalkozik adóügyekkel. Ők ellátják Martfű város közigazgatási területére vonatkozóan a jegyző hatáskörébe utalt adók, adók módjára behajtandó köztartozások megállapításával, kivetésével, nyilvántartásával, beszedésével, kezelésével, ellenőrzésével kapcsolatos feladatokat. Ezen kívül foglalkoznak hatósági bizonyítványok (adóigazolás, adó- és értékbizonyítvány) kiadásával, valamint egyéb információs szolgáltatással kapcsolatosan előírt feladatokkal.

Az adócsoportra jellemző statisztikai adatok

Az adóügyi munkatársak 2012. évben összesen 11.518 db ügyben intézkedtek, ezekből
5.869 ügyben határozat készült. Az összes ügyszám – tekintettel a hátralékosok, illetve a behajtási cselekmények megnövekedett számára – az előző évekhez képest tovább növekedett. A határozatok száma 2012. évben – az építményadóban bekövetkezett adómérték-emelést következtében – szintén jelentős növekedést mutat a 2011. évi határozatok számához képest.

Az adózók számát, illetve a 2012. évre tervezett és ugyanabban az évben beszedett adó összegét az alábbi táblázat tartalmazza:
	
	
	
	
	adatok: ezer forintban

	Megnevezés
	Adózók száma (2012.)
	2012. bevétel
	 
	 

	
	
	eredeti előirányzat
	tényleges bevétel
	tényleges bevétel az előirányzat %-ában

	Építményadó
	2 811  
	82 000 eFt
	88 446 eFt
	107,86%

	Telekadó
	2  
	0 eFt
	0 eFt
	.

	Idegenforgalmi adó
	1  
	4 000 eFt
	5 556 eFt
	138,90%

	Helyi iparűzési adó
	490  
	374 000 eFt
	379 804 eFt
	101,55%

	Helyi adók összesen
	3 304  
	460 000 eFt
	473 806 eFt
	103,00%

	Termőföld bérbeadásból származó jövedelemadó
	0  
	20 eFt
	0 eFt
	0,00%

	Gépjárműadó
	1 728  
	35 000 eFt
	35 044 eFt
	100,13%

	Átengedett központi adók összesen
	1 728  
	35 020 eFt
	35 044 eFt
	100,07%

	Bírság, pótlék
	1 599  
	1 200 eFt
	1 634 eFt
	136,17%

	Mindöszesen
	6 631  
	496 220 eFt
	510 484 eFt
	102,87%














A 2012. évi adóbevételek egyes adónemek közötti arányát az alábbi diagram szemlélteti:




Rövid áttekintés a 2012. évről

A jogszabályi környezet az adótörvényeket tekintve 2012. évre vonatkozóan nem hozott olyan változásokat, amelyek jelentős hatással lettek volna Martfű város helyi adóbevételeire.
Az adóbevételekben bekövetkezett változásokat az iparűzési adót illetően kizárólag az egyes gazdálkodó szervezetek gazdasági helyzete, illetve eredményei befolyásolták.
Az építményadó előző évhez képest közel duplájára növekedett bevételeit pedig a helyi építményadó-rendelet 2012. január 1-jétől hatályos módosítása, az adómérték megemelése alakította.
Szerencsére az iparűzési adóban 2012. évben bekövetkezett bevételcsökkenés nem volt olyan mértékű, mint amilyen mértékben az építményadó bevételek nőttek, így összességében a 2012. évi teljes adóbevétel 3,9 %-kal nőtt a 2011. évihez viszonyítva. (Ennek ellenére, sajnos a 2008-2010. közötti időszak egyik évének bevételi összegét sem érte el.)
A fentiekből is kitűnik, hogy a korábbi évekhez képest 2012-től kezdve valamelyest nagyobb arányt képvisel az építményadó bevétel az összes adóbevételhez viszonyítva.


A néhány évvel ezelőtt kialakult gazdasági válság hatásai továbbra is érzékelhetők az adózás egyes területein.
 Az ingatlan piaci, építőipari, valamint áruszállítással foglalkozó – és ezekkel kapcsolatban álló – vállalkozások jó része érzékelhetően továbbra is nehézségekkel küzd, amely nehézségek az iparűzési adóbevételekben is meglátszanak.
Tovább növekedett a felszámolási eljárások alá vont gazdasági társaságok száma.

A vállalkozások száma nagyjából az előző évi szinten van. A kiesők, megszűnők helyett továbbra is alakulnak újak. Az egyéni vállalkozásoknál továbbra is jellemző, hogy sok újonnan vállalkozásba kezdett adóalany néhány hónapon belül megszünteti tevékenységét. (Ők többnyire kényszervállalkozók, és a remélt sikeres eredmények elmaradása, illetve veszteségek miatt gyorsan megszűnnek.) 


Az adóügyi csoport feladatainak ismertetése

Az adóügyi munkatársak feladata a Képviselő-testület által – a helyi adókról szóló 1990. évi C. törvény felhatalmazása alapján – elfogadott helyi adó rendeletekben meghatározott szabályok betartása és betartatása, összhangban az adózási tárgyú törvényekben foglaltakkal. Az egyes adóalanyok adókötelezettségének teljesítéséhez szükséges feltételek megteremtése, valamint az adózással összefüggő valamennyi – a munkaköri leírásokban alaposan részletezett – kapcsolódó feladat ellátása.
Az Önkormányzat honlapján állandóan elérhetővé tett helyi adókkal kapcsolatos anyag folyamatos karbantartása mellett – a szükséges időpontokban további tájékoztatást nyújt az adózók részére, hogy adókötelezettségeiket pontosan és határidőre teljesíteni tudják.
Az iparűzési adóalanyok ahogy minden évben, 2012. évben is külön levélben kaptak tájékoztatást az adókötelezettséget érintő kötelezettségekről, a bevallási határidőkről, illetve a nyomtatványok elérhetőségéről.
A kivetéses adók alanyai a számukra küldött határozatból ismerhették meg az adott adónemmel kapcsolatos őket érintő előírásokat.



Az egyes adónemek részletezése

Építményadó

2012-ben az adótárgyak száma csak igen kis mértékben emelkedett, persze ez érthető, hiszen új építésű házak manapság ritkán kerülnek átadásra. Az említett ok miatt az ügyek száma a szokásos 200-300 körüli lett volna, ám a 2012. január 1-jétől hatályos adómérték-emelés miatt valamennyi adóalany számára új határozat került kiküldésre, ez a 2012. évben kiadott határozatok számát 3399 darabra emelte. 
Mivel az építményadó esetében az adó bevezetésének évére, azaz a 2007. adóévre vonatkozó adó-megállapítási jog a törvényi előírások szerint 2012. év végével elévült volna, az adóügyi iroda munkatársai sort kerítettek a település építményeinek helyrajzi szám szerinti végig ellenőrzésére, kiszűrve azon ingatlanokat, amelyekről építményadó-bevallást még nem nyújtottak be. Szerencsére mindössze a városban található építmények kis töredékére nem nyújtottak be a tulajdonosok adóbevallást, így az adóelkerülés 2007. évtől kezdve nem volt számottevő.
A kiszűrt esetekben a tulajdonosok (vagyoni értékű jog birtokosok) felhívást kaptak, amelyben lehetőségük volt pótolni az elmaradt bevallást. Az adó ezen esetekben természetesen az eredeti esedékességtől kezdve lett előírva számukra, évekre visszamenőleg. Akik a felhívás ellenére sem éltek az önbevallás lehetőségével, azoknál adóellenőrzés keretein belül lett megállapítva az elmaradt adó, de itt már adóbírság kiszabásával és késedelmi pótlék visszamenőleges előírásával. Összesen 20 adóalany esetében jártak el az adóügyi iroda dolgozói az utóbbi módon.

Telekadó

A telekadót Martfű Város Önkormányzata Képviselő-testülete 2011. július 31-ével a telekadóról szóló rendeletet hatályon kívül helyezésével megszüntette.
Folyó évre kivetett adó már nem volt 2012. évben ezen adónemben, ám a jelentős (több mint 20 millió forint) hátralék nem csökkent, az adó behajtására tett kísérletek eredménytelennek bizonyultak. (Megjegyzendő, hogy korábban jogi tényezők is hátráltatták a hátralék behajtását.)


Idegenforgalmi adó

A 2012. évi előirányzat több közel 40 %-kal túlteljesült. Az előirányzat az előző év vendégforgalma alapján készült. Szerencsére a kereskedelmi szálláshelyek kapacitásának bővülése, valamint a városunkban működő idegenforgalmi vállalkozás által szervezett programok számának és színvonalának emelkedése kedvezően hatott a vendégek létszámára.


Helyi iparűzési adó

2012. évben az iparűzési adóbevétel a 2011. évihez képest 25.851 ezer Ft-tal (6,8 %-kal) csökkent. Ez ugyan megfelel az országos trendnek, de Martfű város iparűzési adó előzményeit évekre visszamenőleg megvizsgálva messze a legalacsonyabb összeg. Az egyik „nagyadózó” eredményében bekövetkezett kedvezőtlen változások az iparűzési adót illetően 2012. évre okozták a legnagyobb visszaesést. Adózónak a megelőző évek rossz eredményei miatt lecsökkent adókötelezettsége és korábban megfizetett magasabb előlegei miatt olyan túlfizetése keletkezett, amely több féléven át éreztette hatását (2012. évben nem, vagy csak alig kellett ténylegesen iparűzési adót fizetnie).
Az iparűzési adó önadózós adónem. A 490 adózó 2010. évben benyújtott bevallásainak (vagy bevallással egyenértékű bejelentkezéseinek) száma 645 db volt. (A megszűnőknek nemcsak a megelőző, hanem soron kívül a tárgyévről is el kell számolni, illetve a telephelyet létesítő év közben kezdő adózók a várható adóelőlegeiket vallják be. Ezen kívül 2010. adóévtől kezdve az iparűzési adóalanyoknak már a feltöltési kötelezettségükről is bevallást kell benyújtani.)


Termőföld bérbeadásból származó jövedelemadó

Ezen adónemnél az adózók továbbra is élnek a jogszabály adta mentességi lehetőségekkel és 5 évet meghaladó időtartamú bérleti szerződést kötnek, így adófizetési kötelezettségük nem keletkezik. A magánszemélyek termőföld bérbeadás utáni jövedelmének adóztatása az adózás rendjéről szóló 2003. évi XCII. törvény, valamint a személyi jövedelemadóról szóló 1995. évi CXVII. törvény alapján történik.
Ezen adónemben a 2012. évben bevétel nem volt.

Gépjárműadó

Az átengedett központi adók közül ez a legjelentősebb bevételt hozó adó.
A gépjárműadóról szól 1991. évi. LXXXII. törvény (Gjt.) alapján a személygépjárművek, valamint a motorkerékpárok teljesítményük és koruk alapján adóznak, adókedvezményt a törvény nem tesz lehetővé. A tehergépjárművek, vontatók, pótkocsik, autóbuszok esetében megmaradt a súlyadatok szerinti adóztatás, esetükben beépült a gépjárműadóba a légrugós, vagy azzal egyenértékű rugózási rendszerű járművek kedvezményes adómértéke. 
2012. évben az előző évhez viszonyítva adómérték-emelés nem következett be.
2012. évben is a Közigazgatási és Elektronikus Közszolgáltatások Központi Hivatala által szolgáltatott adatok alapján történt a gépjárműadó kivetése.
Év eleji nyitó állományként 2113 darab gépjármű adatait közölte a hivatal, melyeket az ügyintézőnek egyenként meg kellett vizsgálnia határozathozatal előtt. Ezt követően valamennyi gépjármű esetében külön határozatban kerül megállapításra az éves adó.
Ezen túl az adókötelezettséget is befolyásoló évközi változások (forgalomba hozatal, ill. forgalomból történő kivonás) miatt is kell határozatokat hozni. Ez utóbbi változások havonta kb. 35 járművel kapcsolatos határozatot jelentenek.
Adómentességet kérhet a súlyos mozgáskorlátozott személy, a súlyos mozgáskorlátozott kiskorú, a cselekvőképességet korlátozó (kizáró) gondnokság alatt álló súlyos mozgáskorlátozott nagykorú személyt rendszeresen szállító, vele közös háztartásban élő szülő –  ideértve a nevelő-, mostoha- vagy örökbefogadó szülőt is – (a továbbiakban együtt: mentességre jogosult adóalany) a tulajdonában lévő egy darab, 100 kW teljesítményt el nem érő személygépkocsi után, ide nem értve a személy-taxiként üzemelő személygépkocsit. Ha a mentességre jogosult adóalany adóalanyisága és adókötelezettsége az adóévben több személygépkocsi után is fenn áll, akkor a mentesség kizárólag egy, a legkisebb teljesítményű személygépkocsi után jár. (A Gjt. további mentességet biztosít még egyéb speciális adóalanyok részére is (pl. költségvetési szerv, társadalmi szervezet, egyház, stb.)

2012. évben 48 gépjármű után vettek igénybe adómentességet ilyen jogcímen. Ezen ügyek külön adminisztrációt igényelnek.

A gépjárműadó esetében a végrehajtási tevékenység (különösen a Gjt. alapján történő forgalomból történő kitiltással kezdeményezett végrehajtási cselekmény, valamint a hátralék munkabérből történő letiltása) hatékony behajtást eredményezett.

Az adóévre előirányzott bevételi tervet sikerült kismértékben túlteljesíteni (100,13 %).

Az adóügyi munkatársak foglalkoznak az adók módjára behajtandó köztartozások végrehajtásával is. Ezek azok a más hatóságok által megállapított kötelezettségek (pl. helyszíni szabálysértési bírság, közigazgatási bírság, hulladékszállítási közszolgáltatási díj, államilag megelőlegezett gyermektartási díj, igazgatási szolgáltatási díj, erdővédelmi-, halvédelmi bírság, munkaügyi bírság, fogyasztóvédelmi bírság), amelyet a kötelezettek nem fizetnek be önként. A beszedett hátralékokból csak a behajtott közigazgatási bírság 40 %-a képezi az önkormányzat bevételét, a megkeresések döntő többségében a beszedett összeget át kell utalni a kimutató szerv számlájára.

Megosztott bevételes bírságot 24 tételben, teljes egészében önkormányzati bevételt jelentő helyszíni szabálysértési bírságot pedig 23 tételben adtak át a rendőrhatóságok.

Az adóügyi iroda feladata az adó- és értékbizonyítványok kiállítása, amelyet kizárólag jogszabályi felhatalmazás alapján lehet kiadni hagyatéki eljáráshoz, gyámhatósághoz, bírósági végrehajtáshoz, adóvégrehajtáshoz. Ezen kívül az ingatlan tulajdonosa kérelmére, mely ebben az esetben illetékköteles (4.000,- Ft).
Az iroda munkatársai 2012. évben 157 db adó- és értékbizonyítványt adtak ki. A hagyatéki ügyeken túl a kiadott adó- és érték-bizonyítványok egyre nagyobb hányadát teszik ki a bírósági végrehajtók által ingatlan árverésekhez kért adó- és értékbizonyítványok.
A forgalmi érték megállapításánál az illetékekről szóló 1990. évi XCIII. törvény rendelkezései az irányadók.

További feladata az adócsoportnak az adóigazolások (hatósági bizonyítvány köztartozásról) kiadása. Jellemzően az adóalany kérelmére adja ki az adóhatóság, ha annak valamely törvényi előírás alapján igazolnia kell a hatóság illetékességi területén fennálló köztartozását, ill. (jobbára) azt a tényt, hogy köztartozása nem áll fenn.  Az adóigazolás felhasználásának célját az adózónak közölnie kell, amit az adóhatóság belefoglal a bizonyítványba. Az illetékekről szóló törvény szerint a bizonyítvány kiadása illetékköteles (2012. évtől 3.000,- Ft az egy eljárásban kiadott – ugyanazon adattartalmú – adóigazolások illetéke, függetlenül a kért példányszámtól.).
2012. évben 56 db adóigazolás került kiadásra.

A helyi adórendeletekben foglaltak betartása és betartatása érdekében az adóügyi iroda munkatársai adóellenőrzési tevékenységet is végeznek. A csoport a felhalmozódott feladatok, valamint idő hiányában nem tudott ideális mennyiségű, minden adózói körre kiterjedő ellenőrzést végezni, csak a legszükségesebb ellenőrzésekre került sor. Nyolc adózónál iparűzési adót, hat esetben vállalkozók kommunális adóját érintően került sor adóellenőrzés kiírására. Az említett kiírt ellenőrzésekből két adóalanynál lehetett lefolytatni az ellenőrzést, a többi adóalany megszűnt, vagy ismeretlen helyre költözött (tette át a székhelyét). 
Az építményadóban 20 adóalanynál kellett adóellenőrzéssel megállapítani az adókötelezettséget (többségüknél egész 2007-től visszamenőleg), mind a húsz esetben megállapítással zárult az ellenőrzés (adóhiány, adóbírság, késedelmi pótlék).
A fenti ellenőrzésekkel összesen 250 ezer forint adóhiány, 115 ezer forint adóbírság és
63 ezer forint pótlék került előírásra. A befizetésekre 2012. évben még nagyobb részt nem került sor, mert a fizetési határidő áthúzódott a következő évre.

2012. évben sajnos tovább növekedett az adózók számláján nyilvántartott hátralékos állomány. Tapasztalataink szerint nem annyira a fizetési hajlandóság, mint inkább a fizetőképesség lett rosszabb az egyes adóalanyoknál.
2012. év folyamán 794 db felszólítást küldtek ki az adózók részére az adóügyi munkatársak.

Az adótartozások csökkentése érdekében 2012. évben az adózás rendjéről szóló 2003. évi XCII. törvény, valamint a bírósági végrehajtásról szóló 1994. évi LIII. törvény alapján összesen 474 különböző végrehajtási cselekményre került sor.
A hátralékos állomány a végrehajtási cselekmények ellenére soha nem tapasztalt magasságot ért el, a 2012. évi záró hátralék 53 424 ezer forint. (Az egész 2012. évi adóbevétel 10,50 %-a.)
Bár ez a többi településsel összehasonlítva továbbra is nagyon jó arány, helyi viszonylatban sajnos az eddigi legkedvezőtlenebb adat.

Illetékesség hiánya esetén az adótartozások behajtása érdekében a társhatóságok megkeresése megtörtént. 2012. év végével 20 db nyilvántartásunkban szereplő adóalany gazdasági társaság ellen folyt felszámolási eljárás. Ez éppen duplája a két évvel ezelőttinek. 
Az adó megtérülésének valószínűsége ezen esetekben szinte a nullával egyenlő, mivel a felszámolást vagy fizetésképtelenség, vagy a cég eltűnése miatt kezdeményezték. Az adó-, bírság- és pótlék tartozások teljesítése pedig a felszámolónál a sor végén, az „e” és „g” kategóriákban kerül rögzítésre.
A hátralék folyamatos növekedését okozhatják azok az egyre növekvő számú társaságok, amelyek azért kerülnek felszámolásra, ill. törlésre, mert a csőd elől menekülve egyszerűen kivonulnak a gazdasági életből, eltűnnek, mindenfelé jelentős adósságot hagyva hátra maguk után. (Sajnos ez ma egyre terjedő gyakorlat a gazdasági társaságok között.)


Képviselő-testület és bizottság elé készített anyagok

Az adócsoport 2012. évben is biztosította a háttéranyagot Képviselő-testület helyi adókkal kapcsolatos munkájához. Emellett a 2012. októberi képviselő-testületi ülés napirendjén szerepelt a helyi adók részletes vizsgálata, melyhez a kért anyagot is elkészítették az adóügyi dolgozók.


Társhatóságokkal, intézményekkel és egyéb szervezetekkel való kapcsolatrendszer

Az adócsoport a munkavégzés során több társosztállyal, társhatósággal, megkereső szervvel napi kapcsolatban áll, ezek közül 2012. évben kiemelkedtek az alábbiak:
-	Okmányiroda (pl. gépjármű nyilvántartás);
-	Műszaki Iroda (használatba vételi engedélyek);
-	Hatósági Iroda (szabálysértési ügyek);
-	NAV (adóazonosítók, számlaszámok, adóbevallási adatok, stb.);
-	Megyei Egészségbiztosítási Pénztár (munkahelyi adatok);
-	Rendőrség (szabálysértési, helyszíni- és közigazgatási bírságok);
-	MÁK (számítógépes adóprogram, adatszolgáltatás, stb.);


Az adóhatóság célja, hogy (mintegy szolgáltató szerv) közvetlen kapcsolatot alakítson ki az adózókkal. A www.martfu.hu internetes oldalon elhelyezett nyomtatványok, útmutatók, ismertetők segítik az ügyfeleket.
Adóügyekben a hitelesített elektronikus fogadórendszer már üzemel, az iparűzési és idegenforgalmi adóban lehetőség van a bevallások elektronikus úton történő beküldésére is az ügyfélkapun keresztül. De az elektronikus kitöltő (egyben ellenőrző) rendszer más adónemben is segítséget nyújt az adóbevallások és egyéb nyomtatványok kitöltésében.


Közigazgatási és Hatósági iroda 

A hatósági munka igen szerteágazó tevékenység. Felöleli nem csak az anyakönyvi igazgatás, a hagyatéki ügyek, a kereskedelmi igazgatás, a mezőgazdasághoz és állategészségügyhöz kapcsolódó feladatokat, a népességnyilvántartási és ehhez kapcsolódóan a  különböző hatósági igazolások kiállításának feladatkörét, de 2013. február 01-től az iparigazgatási feladatokat is.
Az iroda látja el a humánpolitikai feladatokat, a közfoglalkoztatás szervezését, a birtokvitás ügyeket, illetve 2012. április 15. napjáig a szabálysértési ügyintézést.
Az iroda szervezeti keretein belül működött 2012. december 31-ig az okmányiroda.

A hatósági tevékenység az  ügyfelekkel történő kapcsolattartáson túl feltételezi a tevékenységet kiszolgáló elektronikus felületek ismeretét és kezelését, valamint a szakhatóságokkal történő kapcsolattartást és együttműködést is. 
Mindezek mellett a jogszabályok naprakész ismerete és alkalmazása is szükséges a feladatok teljes körű ellátása érdekében.


Anyakönyvi igazgatás

Az anyakönyvi feladatokat 2012. évben két fő anyakönyvvezető látta el. A Martfű városban anyakönyvezett anyakönyvi események a 2012. évben az alábbiak szerint alakultak.

Születések száma: 1
Házasságkötések száma: 40
Halálesetek száma: 31

Fenti adatok ellenére az iktatott ügyiratok száma elérte a 100 db-ot az anyakönyvi feladatok vonatkozásában. Ezen eltérés oka a meglehetősen nagy számú anyakönyvi kivonat igénylés ( korábbi anyakönyvi eseményekről), a házassági  illetve a születési névmódosítási eljárások, valamint az éves szinten 1-2 db ügyet jelentő de annál nagyobb odafigyelést és hosszadalmas munkát igénylő honosítási eljárások.  
Állampolgársági eskütételre 1 alkalommal került sor.

A rendezvények kapcsán az anyakönyvvezető feladata a rendezvényhez kapcsolódó kellékek (díszítővirág, pezsgő, gyertyák) beszerzése, a rendezvényeken történő közreműködés, illetve az anyakönyvi eseményekhez kapcsolódó rendezvényeket követően a változások rögzítése az személyiadat –és lakcímnyilvántartásba, valamint a hatóságok  - Bevándorlási és állampolgársági Hivatal, Külügyminisztérium, Közigazgatási és Igazságügyi Minisztérium valamint a Közigazgatási és Elektronikus Közszolgáltatások Központi Hivatalának értesítése az adatváltozásokról.

Az anyakönyvi feladatok sorába tartozik a Központi Statisztikai Hivatal folyamatos és rendszeres tájékoztatása az adatok heti rendszerességgel történő továbbításával.

Az anyakönyvvezető utólagos bejegyzést tesz az anyakönyvi eseményhez tartozó megjegyzés rovatba a házasság felbontásáról szóló bírósági értesítések alapján, valamint más anyakönyvvezetőktől érkező haláleseti értesítők alapján a házastárs halálesetéről. 
Adatszolgáltatás szükséges a Levéltár felé az anyakönyvekbe bejegyzett utólagos bejegyzésekről.

Hagyatéki ügyintézés: 

Az anyakönyvi feladatokhoz szorosan kapcsolható a hagyatéki eljárások lefolytatása.
2012. évben Martfű városban történt 65 haláleset kapcsán  65 darab ügyirat az egyéb hagyatéki ügyek kapcsán pedig 51 darab ügyirat került iktatásra. Összesen:116 főszám

A hagyatéki ügyintézés során az ügyintéző feladata a hozzátartozó értesítése az eljárás megindulásáról, az értesítésre megjelent ügyfél nyilatkozatának jegyzőkönyven történő rögzítése, valamint a hagyatéki leltár elkészítése és annak közjegyzőhöz történő továbbítása.

E feladatkörben eljárva fel kell tárnia az örökhagyó teljes vagyonát, illetve az öröklésben érdekeltek adatait, gyakran úgy, hogy az ismert hozzátartozó nem vagy csak nagyon szűk körben tud információt nyújtani. Ehhez meg kell keresnie más hatóságokat, fel kell tárnia a rokoni kapcsolatokat, adatokat okiratokat kell beszereznie a tények bizonyítására és esetlegesen biztonsági intézkedéseket kell foganatosítania a hagyatéki vagyon megőrzése érdekében. A leltár elkészítését megelőzően szükség esetén egyeztetéseket folytat az illetékes közjegyzővel, a leltár elkészítését követően azt megküldi a közjegyző részére.

A közjegyző részére történő továbbítás után a későbbiekben más szervektől (Bankok, Hitelintézetek, Nyugdíjfolyósító Igazgatóságok stb.) érkező megkeresésekre a hagyatéki ügyintéző a jogszabályban előírt kertek között adatot szolgáltat.


Népességnyilvántartás:

A népességnyilvántartási feladatok ellátása a számítástechnika közigazgatásban történő
térnyerésével szinte kizárólag elektronikus ügyintézést jelent, amennyiben e feladatkör ellátása számítógépes programok alkalmazásával történik.
A tevékenység egyrészt a hivatali egyéb feladatellátáshoz szükséges adatszolgáltatást (pályázatok készítéséhez; beszámolók, szakmai anyagok elkészítéséhez)  foglalja magában, mely a külön e célra szolgáló ún. VIZUAL REGISZTER program segítségével valósulhat meg. 

A tevékenység másik része a „Címnyilvántartó” rendszerhez fűződik. A Címnyilvántartó rendszer az országos személyiadat- és lakcímnyilvántartás rendszeréhez biztosít hozzáférést a megfelelő elektronikus jogosultsággal rendelkező ügyintéző számára. Ez jelenti a változások rögzítését (pl.: közterület nevének megváltozása, korábban rosszul rögzített adatok javítása, telekalakításokat követő adatváltozások) valamint az új építésű épületek rögzítését a címnyilvántartásban új címként. 
E módosításokat követően – változások alátámasztására a Közigazgatási és Elektronikus Közszolgáltatások Központi Hivatala Személynyilvántartások Osztálya felé továbbítani szükséges minden – az ügyben - keletkezett okiratot. 


Kereskedelmi Igazgatás:

A kereskedelmi igazgatás magában foglalja bejelentés-köteles kereskedelmi tevékenységek, valamint a működési-engedélyhez kötött kereskedelmi tevékenységek bejelentésével, módosításával, megszüntetésével kapcsolatos kérelmek feldolgozását, az ehhez kapcsolódó igazolások, működési engedélyek kiadását, a nyilvántartások vezetését, valamint a rendezvények bejelentésével összefüggő feladatokat.

A 2012. évben 84 db iktatott főszám szólt a kereskedelmi igazgatásról. E szám azonban nem tükrözi a befektetett munkát, hiszen az ügy megindítását követően jellemzően 10-16 alszámig is elérhet az ügyiratok terjedelme.

Az üzletek nyitása, valamint az esetleges módosítások kapcsán általános tendencia, hogy az ügyfelek mielőbb szeretnék megkapni az engedélyeket, ugyanakkor a szakhatósági eljárások ezen esetekben nem kikerülhetőek és azok ügyintézési ideje az eljáró ügyintéző által nem befolyásolható. Ugyanakkor a jó szakmai kapcsolatokra tekintettel sok esetben valósul meg telefonos, valamint elektronikus úton történő egyeztetés, adattovábbítás annak érdekében, hogy az ügyfelek megelégedésére az ügyintézési idő minimalizálása megvalósulhasson.
  
A szórakozó helyek biztonságának növelése érdekében hozott jogszabályok, a zenés- táncos rendezvény jellegétől és várható létszámától függően teszik szükségessé a rendezvények lebonyolítását megelőző eljárásokat.
A jogszabályban előírt létszámhatárok (zárt térben 300 fő, szabadtéren 1000 fő) feletti várható létszám esetében a hatósági ügyintéző kötelezettsége a szakhatóságok előzetes értesítése, a szervező által becsatolt szakmai anyagok szakhatóságok részére történő továbbítása, illetve a helyszíni szemle előkészítése és lebonyolítása, a szemlén jegyzőkönyv készítése.
A szakmai anyagok elbírálása és a helyszín szakmai szempontok szerinti megfelelőségének igazolása természetesen a szakhatóságokat terheli ugyanakkor széleskörű koordinációs munkát igényel az eljáró ügyintézőtől mely feltételezi a szakhatóságokkal történő rugalmas és egymás munkáját segítő együttműködést.
Az ilyen jellegű rendezvények esetében a szakhatóságok igényei szerint a rendezvény ideje alatt a polgármesteri hivatal hatósági ügyintézőjének jelenlétében és koordinációja mellett hatósági ellenőrzések lebonyolítására is sor kerül.

Fenti rendezvényeken túl heti rendszerességgel történik különböző szervezők (Nyugdíjas Klubok, vállalkozások, Szülői Munkaközösségek stb.) által szervezett programok bejelentése mely szintén adminisztrációs feladatokat jelent.

Kereskedelmi igazgatás vonatkozásában a Központi Statisztikai Hivatal részére időszakos adatszolgáltatási kötelezettség áll fenn melyeket január, február március és július hónapokban kell teljesíteni.


Állategészségügy, mezőgazdaság:

Általános tendencia az állattartás valamint a növénytermesztés visszaszorulása, azonban bizonyos kapcsolódó feladatok ellátása szükségszerű az alacsony egyed- illetve esetszám ellenére is.
A feladatkörök bizonyos része az évtizedek során átkerült szakmai fórumok részére azonban a méhészek nyilvántartása, az állat- és növényegészségügyi jelentések közhírelése és akóbor kutyák elhelyezésével kapcsolatos információtovábbítás jegyzői hatáskörben maradtak.

Ugyancsak helyi feladat a termőföldek elidegenítéséhez illetve bérbe adásához szükséges hirdetményi eljárás mely során a szándéknyilatkozatok, vagy előszerződések alapján tett ajánlatok kifüggesztésre kerülnek a hivatal hirdetőtáblájára, valamint rögzítésre kerülnek egy elektronikus úton elérhető országos rendszerbe ahonnan letölthetőek bárki számára.
 
E témakörben iktatott ügyiratok száma 2012. évben: 27 db

2013. február 01-től jogszabály változás okán a 2009. évben Martfű Város Jegyzőjétől Szolnok Megyei Jogú Város Jegyzőjéhez került iparigazgatási feladatok visszakerültek a telep fekvése szerint illetékes önkormányzat jegyzőjéhez. 
A feladatellátás a polgármesteri hivatal Közigazgatási és Hatósági Irodájához került, melynek keretében a Szolnok Megyei Jogú Város Jegyzőjétől étvett irathalmaz feldolgozása folyamatos. Az iratokban szereplő telepek nyilvántartásba vétele megtörtént.
A cégek értesítését követően azon gazdálkodó szervezetek tekintetében melyek az értesítést nem vették át a Közigazgatási és Igazságügyi Minisztérium Cégnyilvántartási adatbázisával történő egyeztetés lefolytatásával próbáljuk a nyilvántartás valódiságát és hitelességét biztosítani valamint az ilyen cégeket elérni és amennyiben a telep vonatkozásában valamely adatszolgáltatási kötelezettségüket elmulasztották, annak pótlására felhívni. 



  Humánpolitikai feladatok:

A humánpolitikai feladatokat egy fő látta el, ezek főként a közszolgálati tisztviselők jogviszonyával, juttatásaival, valamint a vezető beosztású közalkalmazottak jogviszonyával kapcsolatos feladatokat jelentett.
A 2012-es évben a közszolgálati tisztviselőkről szóló törvényben meghatározott előmeneteli rendszer alapján soros előrelépés 7 munkatársnál történt meg. 
A törvény szerinti bruttó besorolási bér és az illetménykiegészítés figyelembe vételével a Hivatal esetében bruttó 184.692 Ft átlagkereset volt a jellemző 2012. decemberében, amely a 2010-ben érvényes bruttó átlagbérnél 1.100 Ft-tal kevesebb.

Tavaly a közszolgálati tisztviselők hosszú szolgálati idejének elismeréseként 3 munkatárs részére került sor jubileumi jutalom kifizetésére, egy esetben 40 éves, két esetben pedig 30 éves jogviszony alapján. 

A 2010-ben bevezetésre került egyéb juttatások körében a cafeteria rendszer működik továbbra is a Hivatal dolgozói számára, amelyre vonatkozóan a jogszabály rendelkezése szerinti szabályzat rögzíti a juttatások választható körét, valamint az eljárási szabályokat.
A közszolgálati tisztviselők számára az éves cafeteria keret bruttó 198.665.- Ft volt.

A képviselő-testület minden évben a költségvetési rendeletében hagyja jóvá azt a keretet, amely önkormányzati szinten lakáscélú munkáltatói kölcsönre fordítható. 2012 évben ezt az összeget a korábbi gyakorlat szerint 2 millió forintban állapította meg a Képviselő-testület.
A Hivatal és az egyéb önkormányzati intézmények dolgozói számára megállapított keretből tavaly lakáscélú munkáltatói támogatásban 3 fő részesült, megállapodás alapján egyenként 500.000 Ft összegben.

A Hivatalban foglalkoztatott közszolgálati tisztviselők teljesítménykövetelményeit megalapozó kiemelt teljesítménycéljai a Képviselő-testület határozata és a munkaköri leírások figyelembe vételével kerültek megfogalmazásra. Az egyéni teljesítménykövetelményeket a munkatársak megismerték, értékelésük az év végén megtörtént. 
A Hivatal Esélyegyenlőségi Tervével részletesen kidolgozásra kerültek azok a feladatok, amelyek biztosítékul szolgáltak a tervben megfogalmazott célok eléréséhez.
2012-ben a munkaköri leírások a munkaköri változásokat követve ismét felülvizsgálatra kerültek, emiatt a módosításuk megtörtént.

2012-ben is kiemelt feladatnak tekintettük a Kjt. hatálya alá tartozó önkormányzati intézményeinkkel való szakmai kapcsolattartást. 
Folyamatosan szakmai konzultációkat folytattunk az intézményvezetőkkel, gazdaságvezetőkkel, mellyel a vezetők folyamatos segítséget kaptak az egységes jogalkalmazáshoz.
2012 decemberében a vezető közalkalmazottak száma az oktatási, kulturális és egyéb ágazatban 5 fő volt. 

2012. évben  a közigazgatási átalakítására való felkészülés eredményeként szükséges intézkedéseket megtettük, hogy a Szolnoki Járási Hivatal személyi állományába átkerülő közszolgálati tisztviselők valamint a helyben adódó lehetőségeink kihasználásával elértük, hogy a 2013-tól érvényes törvényi szabályozásának megfelelő létszámmal, de létszámleépítés nélkül működtetjük a Polgármesteri Hivatalt. 
A Hivatal 2013. január 1-től meghatározott létszáma (a polgármesterrel együtt) 24 fő, amely jelentős csökkenést jelent az előző évekhez viszonyítva.




Szabálysértési ügyintézés:

Ez a feladat a büntetőjogi jellege miatt mindig összetett tudást igényelt, sok esetben volt ugyanis szükség a szabálysértéseknek a bűncselekményektől való elhatárolására, ami teljes körű jogszabály ismeretet és pontos jogértelmezési feladatokat rótt az ügyintézőre.
Ebből a megfontolásból a közigazgatás átalakításához kapcsolódóan jogszabályváltozás következményeként ezt a feladatot a 2012. április 15-ig elkövetett cselekmények vonatkozásában látták el a helyi Polgármesteri Hivatalok közszolgálati tisztviselői.
A továbbiakban a Kormányhivatalokhoz került át a hatáskör, 2013. januárjától pedig a Járási Hivatalok végzik a szabálysértési ügyintézést.
2012-ben a meghatározott időpontig 17 esetben indult eljárás szabálysértési cselekmények elkövetése miatt, ebből 7 áttételre került sor más eljáró hatósághoz, 10 esetben pedig különböző okok miatt megszüntettük a szabálysértési eljárást.
A cselekmények főként köztisztasági, tulajdon elleni, valamint önkormányzati rendeletben foglalt szabályok megsértése miatti szabályok megsértését jelentették.

Birtokvita

A jegyző előtt folyó birtokvédelmi eljárás lényege, hogy akit birtokától jogellenesen megfosztanak, vagy birtoklásában zavarnak – a birtoksértő magatartás magvalósulásától számított egy éven belül – kérheti a birtoksértő állapot megszüntetését és az eredeti állapot helyreállítását. 
A birtokviták zömében szomszédok közötti viták eredményei. 
A bírósági eljárástól lényegesen rövidebb idő alatt meghozott döntések azt eredményezik, hogy a birtoklásban sértett ügyfelek olyan esetben is a jegyzőhöz fordulnak, amely probléma a jegyző előtti birtokvitás eljárásban nem orvosolható. 
A birtokvitás eljárások a közigazgatási eljárás szabályai szerint zajlanak, a döntések azonban a Ptk. rendelkezései alapján kerülnek meghozatalra.

A birtokvitás ügyekben jellemzően hosszas bizonyítási eljárás – tárgyalások, helyszíni szemlék, tanú meghallgatások – előzik meg a döntést.
A birtokvédelmi eljárásban hozott határozat fellebbezéssel nem támadható meg, hanem az  ellenérdekű féllel szemben a bíróságon lehet keresettel élni. 

2012. évben birtokvédelmi eljárás lefolytatására 4 esetben került sor. 


Közfoglalkoztatással kapcsolatos ügyintézés:

A munkanélküliség mértéke Martfűn a tavalyi körzeti átlagnál is kedvezőbb relatív mutatónál az idén még jobban alakult, mert 9,21 %-ról 8,21 %-ra tovább csökkent. Ezzel az országos átlagnál is kedvezőbben alakult a város munkanélküliségi relatív mutatója.

A nyilvántartott álláskeresők létszáma a tavalyi 436 főhöz képest most 386 fő volt átlagosan, amely szintén a szolnoki körzethez viszonyítva az átlagnál nagyobb mértékű csökkenést jelent.
Csökkent továbbá a tavalyihoz képest a pályakezdő álláskeresők létszáma is 5 fővel, idén átlagosan 35 martfűi pályakezdőt regisztráltak a rendszerben.
                                                             
A tartós munkanélküliek száma (legalább 12 hónapja folyamatosan nyilvántartottak) 2011. év hasonló időszakához viszonyítva szintén kevesebb volt a városban, 73 fő helyett 57 fő  álláskereső szerepelt a Munkaügyi Kirendeltség nyilvántartásában. 

Ez nyilvánvalóan azt is jelenti, hogy az önkormányzati közfoglalkoztatás szervezése idén is jelentősen hozzájárult a tartós munkanélküliség csökkentéséhez, amely segítette egyes családok szociális biztonságának szinten tartását a foglalkoztatás ideje alatt. 

A közfoglalkoztatásban az előző tájékoztató óta rövid távú és hosszú távú pályázatokkal 6 és 8 órás napi munkaidőben, összesen 223 főt foglalkoztattunk az önkormányzat intézményeiben. 
A programokban 11.232.789 Ft pályázati önrész biztosításával és 31.222.646 Ft állami támogatás igénybevételével valósult meg a tartós munkanélküliek foglalkoztatása, a mellékelt táblázatban foglaltak szerint.
A közcélú foglalkoztatottak egyrészt közterületi kommunális jellegű, valamint az önkormányzati intézmények kisegítő, egyszerű feladatainak ellátásában vettek részt.  

A Munkaügyi Központ Szolnoki Kirendeltség és Szolgáltató Központtal sikerült jól együttműködnünk egész évben, amely nagy segítséget jelentett számunkra a közfoglalkoztatás szervezése során.

A közfoglalkoztatás mellett az idei évben azok számára, akiknek a jogszabályi kötelezettségük: az ellátásuk továbbfolyósításához szükséges legalább 30 napos biztosítási idő megszerzése más módon nem volt megoldható, az önkormányzati intézményekben önkéntes foglalkoztatásra is lehetőséget nyújtottunk. Az önkéntes munka keretein belül szintén kisegítő jellegű, egyszerű feladatok ellátásával segítették a közfoglalkoztatásból kimaradó önkéntesek az intézményeink működését.

Ennek köszönhetően az  előző tájékoztató óta eltelt időszakban egyetlen esetben sem került sor  a foglalkoztatást helyettesítő támogatás folyósításának megszüntetésére abból az okból, hogy a tartós munkanélküli nem felelt volna meg ennek a jogszabályban előírt feltételnek. 

A tavalyi évben lépéseket tett az önkormányzat új munkahelyek létrehozására, mivel a Tisza Ipartelepen lévő volt OPAR KFT telephelyének, valamint a volt Korona étterem épületének megvásárlásával és elsősorban cipőipari vállalkozásoknak történő kiajánlásával ehhez lehetőséget kívánt teremteni a városban élő, főként szakképesítéssel rendelkező, gyakorlattal rendelkező munkanélküliek foglalkoztatására.

Sajnos a folyamatos tárgyalások ellenére a Tisza Ipartelepen ez ideig így sem sikerült betelepülő vállalkozás működését elősegíteni.


Okmányiroda

Az Okmányiroda 2012-ben még Martfű Város Jegyzőjének az irányításával, a Polgármesteri Hivatal Közigazgatási és Hatósági Irodáján belül működött, a közigazgatás korszerűsítése során 2013. január 1-től átkerült a Szolnoki Járási Hivatalhoz.
Feladatköre alapvetően nem változott, a személyi okmányokkal, a közúti járművezetésre jogosító, a jármű tulajdonjogát (üzemben tartását) igazoló, illetve a közúti forgalomban való részvételre jogosító okmányokkal, útlevéllel kapcsolatos hatósági ügyeket végzi.

Ha a jogszabály eltérően nem rendelkezik, az okmányiroda az ország területére kiterjedő illetékességgel látta el a hatáskörébe utalt feladatait.


A közúti közlekedési igazgatási feladatokat főszabályként bármely okmányiroda elláthatta, azonban egyes különleges rendszámtáblákra vonatkozóan kizárólagos illetékességi szabályok érvényesültek: A megye területére kiterjedő illetékesség vonatkozik a szabványtól eltérő alapszínű (sárga) rendszámtáblák kiadására, valamint a "P" és "Z" betűjelű ideiglenes rendszámtáblákkal kapcsolatos eljárásra, melyet a megyeszékhelyen működő okmányiroda végzett.

Az okmányirodához tartozott még a népesség-nyilvántartás, amelynek feladatai a következőek:
· személyi- adat és lakcímnyilvántartásból adatszolgáltatás,
· a közterület elnevezés változásainak átvezetése,
· számítógépes adatrögzítés,
· választások lebonyolításához a névjegyzék aktualizálása,
· adatjavítás,
· lakcím fiktívvé nyilvánítása,
· illetékességi területhez tartozó települések lakcímváltozásainak átvezetése,
· újszülöttek lakcímkártyával való ellátása.


Az egyes ügytípusok és azok számszerű megjelenítése

A közúti közlekedési igazgatási feladatokról, a közúti közlekedési okmányok kiadásáról és visszavonásáról szóló 326/2011. (XII.28.) Korm. rendelet alapján az okmányiroda ellátta a körzetközponti feladatokat ellátó települési önkormányzat jegyzője számára meghatározott közlekedési igazgatási hatósági feladatokat:
· járművezetésre jogosító okmányok kiállítása, érvényesítése, cseréje, visszavonása, a vezetési jogosultság szünetelésének bejegyzése,
· a jármű tulajdonjogát igazoló hatósági okmány (törzskönyv) kiállítása, átadása, cseréje,
· pótlása, selejtezése, forgalmi engedélyek selejtezése,
· a gépjárművek közúti forgalomban tarthatóságát igazoló okmányok kiállítása, cseréje,
· pótlása és az ügyfelek részére történő átadása,
· a fentiekben megjelölt okmányok kiadásával kapcsolatos feladatkörébe utalt adatkezelési feladatok, ezen adatok, adatváltozások nyilvántartáson történő átvezetése,
· a járművek kérelemre, hivatalból történő forgalomból kivonása,
· az okmányok, hatósági jelzések elvesztése, eltulajdonítása, megsemmisülése esetén körözés elrendelésének kezdeményezése (törzskönyv, vezetői engedély, forgalmi engedély, rendszámtábla).


A közlekedésigazgatás egyes ügyeinek számszerű megjelenítése 2012. évben



	Megnevezés
	db

	vezetői, ideiglenes vezetői és nemzetközi vezetői engedély
	1050

	a járműnyilvántartásban elvégzett karbantartások 
	2948

	elindított torzskönyvek
	422

	kinyomtatott forgalmi engedélyek
	                  911

	gépjárművekkel kapcsolatos ügyiratok
	305

	regisztrációs matrica és rendszám
	40

	Összesen
	4626






Az okmányiroda az úti okmányokról szóló 409/2012. (XII.28.) Korm. rendelet alapján ellátta az okmánycsalád elemeinek, az 1992. évi LXVI. törvény alapján a személyi igazolvány kiadásával kapcsolatos feladatokat. Az egyéni vállalkozói tevékenységgel kapcsolatos ügyekben az egyéni vállalkozóról és az egyéni cégről szóló 2009. évi CXV. törvény, valamint a 308/2009. (XII. 28.) Korm. rendelet alapján végezte az egyéni vállalkozói igazolvány kiadásával, a mozgásában korlátozott személy parkolási igazolványáról szóló 218/2003. (XII. 11.) Korm. rendelet alapján a mozgáskorlátozott parkolási igazolvány kiadásával és a központi elektronikus szolgáltató rendszer igénybevevőinek azonosításáról és az azonosítási szolgáltatásról szóló 224/2009. (X. 14.) Korm. rendelet alapján az ügyfélkapuval kapcsolatos körzetközponti jegyzői feladatokat:

· lakcím bejelentési kérelmek teljesítése és a település közigazgatási területén lakcímmel rendelkező polgárok adatainak, illetve adatváltozásainak a nyilvántartáson történő átvezetése,
· a polgárok személyi azonosítóval történő ellátása, annak módosítása, illetőleg visszavonása, talált, lejárt, érvénytelen igazolványok selejtezése,
· a törvényben meghatározott feltételek fennállása esetén adatszolgáltatás teljesítése a nyilvántartásból, a nyilvántartott adatokról közokirat kiadása,
· személyazonosító igazolvány kiadása, elvesztése esetén körözéséről való intézkedés, útlevélkérelmek intézése, mozgáskorlátozott parkolási igazolványok kiadása,
· a közterület elnevezés változásainak átvezetése, a címnyilvántartás aktualizálása, a
· névjegyzék aktualizálása, lakcímek fiktívvé nyilvánítása,
· a vállalkozói igazolvány kiadásával, módosításával, megszüntetésével és megvonásával kapcsolatos feladatok ellátása, az ügyfélkapu-regisztrációs feladatok teljesítése.


A személyi okmány-előállítás egyes ügyeinek számszerű megjelenítése 2012. évben

	Megnevezés
	db

	állandó és ideiglenes személyi igazolvány
	1355

	útlevél
	247

	mozgáskorlátozottak parkolási igazolványa
	32

	lakcím igazolvány
	774

	adatszolgáltatás
	204

	ügyfélkapu létesítése
	176

	lakcím fiktívvé nyilvánítása
	3

	selejtezett igazolványok
	603

	Összesen
	3394




Mindkét területen jellemző, hogy az egyes szakrendszereket az évek folyamán hónapról hónapra fejlesztették, különböző technikai módosításokkal látták el, folyamatos tanulásra késztetve ezzel az ügyintézőket.

A 2009/2010. tanév rendjéről szóló 24/2009. (V. 25.) OKM rendelet jegyzői hatáskörbe utalta az írásbeli érettségi vizsgák feladatlapjainak az elosztását, amely az Okmányiroda feladatkörébe került. Ez tényleges feladatot a tavalyi év során májusban és októberben jelentett, amikor a középfokú intézményben lezajlottak az érettségi vizsgák. Ezt a feladatot a kollegák az ügyfélfogadási idő kezdetét megelőzően (reggel 6.30-8.00 óra között) látták el, nem akadályozva ezzel az érdemi ügyintézést.

2012-ben az iroda hatáskörébe tartozott a diákigazolványok (NEK) igénylésével kapcsolatos hatáskör is, amely eljárás lebonyolítására 479 esetben került sor.

Vállalkozói igazolvány ügyintézés új igazolvány kiadására vonatkozóan 31, módosításra 46, megszüntetésre pedig 35 esetben került sor. 


Ügyfélkapcsolat, tájékoztatás

Az ügyfélközpontú közigazgatás, a szolgáltató állam kialakításának egyik legfontosabb eleme az elektronikus ügyintézés. Virtuális ügyfélszolgálatunk a www.magyarorszag.hu címen megtalálható kormányzati portálon elérhető, amelyet egyre többen használnak, mint az időpontfoglalás legegyszerűbb módját. Az okmányirodán időpontfoglalás is működött, mely lerövidítette a várakozási időt az ügyfelek számára. Az irodában naponta körülbelül  35-40  időpontfoglalás volt az összes ügytípus tekintetében.

A foglalásoknak még mindig kis száma történik az interneten keresztül (kb. 10 %), több mint 80%-át telefonon, a fennmaradó foglalásokat pedig személyesen intézik ügyfeleink.
Bizonyos ügytípusban (vállalkozói igazolvány) az ügy elindítására is lehetőséget nyújt az elektronikus rendszer. Mindezek mellett a www.martfu.hu és a www.nyilvantarto.hu internetes oldalon elhelyezett ügytípus leírások és letölthető nyomtatványok is segítik az ügyfeleket. 


Bevételek alakulása 2012-ben

Közlekedésigazgatási területen 1.933.000 Ft keletkezett, mint önkormányzati díjbevétel. A bevételi összeg legnagyobb részét a forgalomból kérelemre történő ideiglenes, átmeneti és végleges kivonásért fizetett díj jelentette.

2011. júliusától 3 munkaállomásnál volt lehetőség a bankkártyás fizetésre. A tapasztalatok azt mutatják, hogy egyre inkább elterjedt és elfogadott a bankkártyás fizetés.
A bankkártyás fizetés jelentősen csökkenti az ügyintézési időt, mivel nem kell a postára menni csekket befizetni, illetve az ügyintézőkre nehezedő adminisztrációs terhek is csökkennek.




Művelődési és Szociális Iroda


Irodánk 2011. július 01-től önálló szervezeti egysége Martfű Város Önkormányzata Polgármesteri Hivatalának.
Az iroda 2012. december 31-ig 4 fő munkatárssal  végezte a szociális ügyintézői  feladatokat, közülük egy fő a szociális feladatok mellett gyámhivatali, valamint anyakönyvi feladatokat is ellátott. Az iroda létszáma jelenleg három fő.

Az Iroda biztosította  a szociális és egészségügyi, közoktatási, közművelődési ágazathoz tartozó igazgatási feladatok előkészítését és a meghozott döntések végrehajtását. 
Ellátta az ágazathoz tartozó hatósági feladatokat, valamint az Egészségügyi, Foglalkoztatási és Szociális Bizottság döntéseinek előkészítését és végrehajtását.
Az Iroda dolgozói megosztva végezték a szociális és gyermekvédelmi pénzbeli és természetbeni ellátásokkal, valamint a szociális szolgáltatások igénylésével kapcsolatos ügyintézést, a döntések előkészítését. A jegyzői hatáskörbe tartozó gyámügyi feladatok ellátása is az iroda munkatársának a feladatkörébe tartozott. Mindemellett foglalkoztak az ifjúságvédelemmel, bűnmegelőzéssel, civil szervezettekkel való kapcsolattartással. Végezték a közoktatással, a közművelődéssel kapcsolatos   önkormányzati feladatokat . 

2012-ben az egyes szociális ellátások száma és a kifizetett támogatások az alábbiak szerint alakultak:


Pénzbeli szociális és gyermekvédelmi  ellátások  2012 évben:


	
	Fő:
	Összeg/év:

	Aktív korúak ellátása

	236
	49.668.000

	Lakásfenntartási támogatás

	375
	17.138.000

	Ápolási díj

	47
	14.135.000

	Temetési segély

	25
	     590.000

	Átmeneti segély

	641 
	  7.201.000

	Rendkívül gyermekvédelmi támogatás 

	440
	  4.121.000

	Rendszeres gyermekvédelmi 
kedvezmény
	202
	  2.656.400

	Bursa Hungarica
	37
	    925.000

	Súlyos mozgáskorlátozottak közlekedési támogatása
	23
	    378.000 

	Szociális ösztöndíj
	35
	1.899.000

	Szakképzési ösztöndíj
	16
	   588.000






Természetbeni szociális ellátások 2012. évben

	
	Fő:
	Összeg/év

	Köztemetés
	4
	 100.000

	Közgyógyellátás
	8
	 249.000

	Adósságkezelési szolgáltatás
	60
	5.673.000



Természetbeni ellátásnak minősül az egészségügyi ellátásra való jogosultság megállapítása.






Személyes gondoskodást nyújtó ellátások: 

A személyes gondoskodást nyújtó feladatellátásokat az önkormányzat  2012. június 30-ig  a Kállai és Társa Nonprofit Kft-vel kötött megállapodás alapján  látta el. 2012. július 01. napjától a polgármesteri hivatal szakfeladataként működött a  házi segítség nyújtás és a szociális étkeztetés. A  feladat ellátását négy gondozónő végezte december 31-ig. 2013-tól a személyes gondoskodást nyújtó ellátásokat az önkormányzat  egy önálló szociális intézmény  Martfű Város Önkormányzata Gyermekvédelmi és Szociális Szolgáltató Központ által biztosítja. Az új intézmény működési engedélyeztetése az iroda feladata volt.
2012-ben személyes gondoskodást nyújtó ellátások megállapításának szabályairól szóló helyi rendelet módosításával lehetőségük volt azoknak a martfűieknek igénybe venni az egyszeri meleg ételt akik anyagi helyzetük miatt más módon azt nem tudták megoldani. Ez a lehetőség megnövelte az iroda  adminisztratív munkáját. 
A gyermekvédelmi munka területén 2012-ben a pénzbeli ellátások – rendkívüli gyermekvédelmi támogatás, rendszeres gyermekvédelmi kedvezményhez kapcsolódó  pénzbeli juttatás – és a természetbeni ellátások – rendszeres gyermekvédelmi kedvezmény, valamint az ahhoz kapcsolódó  Erzsébet utalványban történő juttatás – ügyintézése mellett, megnövekedett az iskoláztatási támogatás felfüggesztésével járó eljárások száma.
Az iroda feladatai közt jelentős az egészségügy területén végzett tevékenység, az egészségügyi intézmények munkájának koordinálása mellett szintén jelentős jogszabályi változások miatt a fenntartói feladatok megnövekedtek. Az alapellátások tekintetében a minimum feltételek felmérésére, a háziorvosi feladatok ellátására kötött szerződések felülvizsgálatára is sor került. 2012-ben is megszervezte az önkormányzat az iroda közreműködésével a Humán papilloma vírus elleni ingyenes védőoltást.
A martfűi egészségházban működő fizikoterápiai szakellátás folyamatos biztosításához szükséges intézkedések is az iroda feladatai közé tartoztak.
A művelődési és Szociális Iroda készíti elő Martfű Város Önkormányzata Képviselő-testületének Egészségügyi, Foglalkoztatási és Szociális Bizottságának feladatkörébe tartozó döntéseket. Átruházott hatáskörben döntött a bizottság az adósságkezelési szolgáltatás, a helyi szociális ösztöndíj iránti kérelmekről valamint  a Bursa Hungarica ösztöndíj pályázatokról és a  személyes gondoskodáshoz kapcsolódó térítési díjkedvezmény iránti kérelmekről.
Az iroda készítette elő a szociális és gyermekvédelmi ellátásokhoz kapcsolódó helyi rendeletek módosításait.
A közoktatási feladatellátással kapcsolatos ügyek  is az iroda feladatai közé tartoztak. A 2012-es évben jelentős jogszabályi változások kapcsán szükséges intézkedések végrehajtása, a testületi döntések – intézmények alapító okiratainak módosítása, a köznevelési intézmények működtetéséhez kapcsolódó nyilatkozatok előkészítése, tanév indításhoz óvodai iskolai csoport, tanuló létszámainak elfogadása, óvodai iskolai beiratkozás időpontjának elfogadása - előkészítése mellett a helyi szakképzésről szóló rendeletalkotás előkészítése is megtörtént.
2013. január 01-jétől a szociális ellátások közül a Jász nagykun-Szolnok Megyei Kormányhivatal Szolnoki  Járásához kerültek az alábbi szociális  ellátások megállapításával kapcsolatos feladatok:
Egészségügyi ellátásra való jogosultság megállapítása, alanyi ápolási díj, alanyi jogú közgyógy igazolvány igénylésével kapcsolatos ügyintézés.


   
Városfejlesztési és Műszaki Iroda

Építésügy

2012. évben hozott döntések száma: 56 db határozat és 61 db végzés

Martfűn és kijelölés alapján végzett munkák alapján 18 építési engedély, 13 használatbavételi engedély, 1 fennmaradási engedély és 8 egyéb döntés született.
Rákócziújfalu területén 2 építési engedély, 3 használatbavételi engedély, 6 egyéb döntés született. 
Összesen 1 építési bejelentés, 4 használatbavételi bejelentés tudomásulvétel került bejegyzésre.
Helyszíni szemle, az építési és használatbavételi engedélyekhez kapcsolódóan történt.
2013. január 1-jétől az építésügyi hatósági jogkörök átkerültek a járási székhellyel rendelkező jegyző hatáskörébe. Az idei évtől a polgármesteri hivatalban a jegyző hatáskörébe mint építésügyi szolgáltató pontként maradtak építésüggyel kapcsolatos feladatok, döntési hatáskör azonban nem.


Energetikai, pályázati feladatok

Az iroda tevékenysége 2012-ben tovább bővült. A korábbi feladatok mellett feladata lett az  energiagazdálkodás, valamint a pályázatokkal kapcsolatos feladatok végzése.

2012-ben a Képviselő testület döntése értelmében önkormányzatunk kilépett a Bihari Energia Társulásból és ettől az időtől fogva önállóan végezzük a földgáz és villamos energia beszerzését, közbeszerzési eljárás lefolytatása mellett. A feladat speciális végzettséget kíván, ezért az iroda egy dolgozója megújuló energetikus képzésben vett részt a debreceni egyetemen. A feladat jelentős mennyiségű munkát jelent, hiszen  naprakész nyilvántartást kell vezetni az energiafogyasztásról és az energia költségekről minden önkormányzati intézmény tekintetében. A nyilvántartás egyúttal alapot szolgáltat a közbeszerzési eljárás dokumentumainak elkészítésében is (Ajánlattételi felhívás kidolgozása). Az energia megtakarítások naprakész nyilvántartása segíti az iroda munkáját azzal, hogy folyamatosan lehet követni az energia megtakarítás pénzbeli  alakulását.

Előző évről áthúzódó feladat volt továbbá a Fenntartható Energetikai Akcióterv (SEAP) véglegesítéséhez szükséges feladatok ellátása.

Pályázatok tekintetében az iroda dolgozói folyamatosan részt vesznek a pályázat összeállítása során jelentkező feladatok elvégzésében, valamint a már nyertes pályázataink fenntartási jelentéseinek karbantartását végzik az EMIR felületen keresztül.
2012 őszén 5 db KEOP-os  (energetikai felújítás tárgyú),  ÉAOP keretében egészségház felújítási, valamint a szociális célú város rehabilitációs pályázat összeállításának feladatait végezte az iroda egy időben.
Irodánk koordinálta az Integrált Városfejlesztési Stratégia elkészítését, a szükséges adatok beszerzését. E dokumentum elkészítése előzte meg a szociális célú város rehabilitációs pályázat elkészítését.
Leader pályázat tekintetében 4 pályázatot készítettünk és adtunk be, melyből 3 támogatást nyert.

Környezetvédelmi feladatok

Az önkormányzati környezetgazdálkodási feladatok ellátása, valamint a jogszabályi előírásoknak való megfelelés érdekében  végzett tevékenységek:
· a  település zöldfelületeinek karbantartásához, beültetéséhez végzett előkészítő munkák
· a „ Komposztálj Martfű” elnevezésű pályázat fenntartásában való részvétel, 
· a bezárt hulladéklerakó körül lévő talajvíz megfigyelő kutak évenkénti vízminőség vizsgálata,
· Öcsöd település gesztorságával a bezárt települési hulladéklerakó rekultivációjának megvalósításában felmerülő feladatok ellátása,
· a lakosság számára évente az ingyenes elektronikai hulladékgyűjtés szervezése
· folyamatos kapcsolattartás a Településellátó Szervezettel a közterületek karbantartása tekintetében
· pályázat készítése a JNSZ Megyei Parlagfű mentesítési Alaphoz ( a pályázat sikeres volt)
· „Települési Környezetért „ pályázat készítése a JNSZ Megyei Közgyűlés felhívására (sajnos nem részesült támogatásban) 


Katasztrófavédelem

Jelentős feladatot jelent az iroda számára a katasztrófavédelmi igazgatással kapcsolatos jogszabályok változása. A jogszabályi változások eredményeként a katasztrófavédelmi igazgatásban megjelent a közbiztonsági referens és helyettese fogalma. Mindkét feladatkör az irodán belül maradt. Az előírásoknak megfelelően két  fő vett részt a szervezett képzésben, és eredményes vizsgát tettek, ami nélkül nem végezhetnénk  a feladatot. Ezzel egy időben elkezdtük a különböző védelmi tervek kidolgozását az érvényben lévő jogszabályoknak megfelelően.

 
Egyéb feladatok

Az iroda tevékenységi körébe tartoznak továbbá a  közlekedéssel, vízüggyel kapcsolatos feladatok a játszóterek fenntartása, játszóeszközök jogszabályi előírásnak megfelelő felülvizsgálata, önkormányzati ingatlanvagyon vezetése, közterület foglalási engedélyek készítése, temető fenntartási, üzemeltetési feladatok ellátása, a polgármesteri hivatal munka, tűz és érintésvédelmével kapcsolatos faladatok koordinálása, Takarnet szolgáltatás a hivatal és az önkormányzat ügyei tekintetében. 

A játszótéri eszközök felülvizsgálata 2012-től négy évente történik, addig azonban figyelemmel kell kísérnünk a biztonságosságukat, javításukat azonnal kezdeményeznünk kell.
Elenyésző számban foglalkozunk baleseti jegyzőkönyvek felvételével az Országos Egészségbiztosítási Pénztár JNSZ Megyei Irodája belföldi jogsegély kérelmére.

Pályázatok

Az Európai Uniós és hazai forrásokkal kapcsolatos pályázatfigyelés, pályázatkészítés és lebonyolítás feladatait, a hatásköröket, a munkamegosztást és a belső ellenőrzést Martfű Város Önkormányzatának Képviselő-testülete szabályzatban rögzítette.
A pályázatfigyelés önkormányzati szinten szervezett feladat, ellátásáért a Városfejlesztési és Üzemeltetési Iroda a felelős az önkormányzati intézményvezetőkkel, a hivatal irodavezetőivel és az állandó vagy eseti megbízású külsős szervezetekkel történő szoros együttműködésben.

A 2012. évben a következő uniós projektek előkészítését, megvalósítását, fenntartását végeztük:

I. Nyertes pályázataink:

LEADER – Pályaorientációs tanácsadás
A projekt célja pályaválasztás előtt álló fiatalok segítése, tanácsadás, előadások, foglalkozások szervezése, gyárlátogatások. A pályázat 2012 őszén lett megvalósítva a József Attila Általános Iskolában.
A projekt összköltsége: 1.238.090,- Ft
Támogatás: 1.204.710,- Ft
Az elszámolás 2013 májusában megtörtént, júniusban a támogatás kifizetésre került.

LEADER – 2013. Május 1-i Rendezvény
A pályázat keretében hagyományőrző és hagyományt teremtő helyi sajátosságok bemutatására került sor, előadó-művészek meghívásával, néptánc bemutatókkal együtt.
Támogatás: 1.902.950,-Ft
A projekt elszámolása 2013 májusában megtörtént.

LEADER – Nyári napközi
A pályázatot 2012-es nyári napközire adtuk be, de a támogatási határozat későn érkezett, így a projekt megvalósítása egy évet csúszott, idén nyáron kerül megvalósításra július 1-től.
A projekt célja a gyerekek értékes élményhez juttatása a József Attila Általános Iskolában a nyári napközi ideje alatt, különös tekintettel a hátrányos helyzetű - és azon gyerekekre, akiknek szülei dolgoznak a nyár folyamán, ezzel is segítséget nyújtva a munkahelyek megtartásában. 
Támogatás: 2.007.575,- Ft 
Az eszközökről szóló első kifizetési kérelem benyújtásra került.


TÁMOP-3.2.3/A-11/1-2012-0100 „Martfű jövője a design és kreativitás”
A projekt célja: Martfűn és környékén a "design és kreativitás mint a jövő záloga" brand elterjesztésére irányuló általános iskolásoknak szóló elméleti és gyakorlati tevékenységek körének bővítése. A megvalósulás helyszíne a Városi Művelődési Központ és Könyvtár.
Támogatás: 29.999.125.- Ft

TÁMOP-3.2.13-12/1-2012-0092 „Művészet és szabadidő”
A projekt célja: tanórán kívüli tevékenységek szervezése a Damjanich János Szakképző Iskola, Gimnázium és Kollégium - Játékvár Óvoda és Bölcsőde Munkácsy úti Óvoda - Játékvár Óvoda és Bölcsőde Május 1. úti Tagóvoda - Játékvár Óvoda és Bölcsőde Kossuth úti Tagóvoda - József Attila Általános Iskola - Kengyeli Általános Művelődési Központ Kossuth Lajos Általános Iskolája tanulói számára.
Támogatás: 24.999.992,- Ft

TÁMOP-3.2.13-12/1-2012-0293 „Kreativitás és szabadidő”
A projekt célja: A Martfű Város Önkormányzata a Városi Művelődési Központ és Könyvtár, azon belül is a Könyvtár tagintézmény a következő oktatási nevelési intézmények tanulói számára valósít meg tanórán kívüli tevékenységeket: - Damjanich János Szakképző Iskola, Gimnázium és Kollégium - Játékvár Óvoda és Bölcsőde Munkácsy úti Óvoda, Május 1. úti Tagóvoda, Kossuth úti Tagóvoda - József Attila Általános Iskola - Kengyeli Általános Művelődési Központ Kossuth Lajos Általános Iskolája.
Támogatás: 24.905.992,- Ft

ÉAOP-4.1.2/A-12-2012-0005 „Egészségház bővítése és járóbeteg-szakellátás komplex fejlesztése” 
A projekt megvalósításnak közvetlen célja az egészségház alapterületének funkcionális bővítése, energetikai szempontokat is érintő felújítása, teljes körű akadálymentesítése, valamint a gyerekorvosi-, iskolaorvosi- és védőnői alapellátások beintegrálása az Egészségházba, az ellátás eszközrendszerének modernizálása új orvosi eszközök beszerzésével. 
Támogatás: 59.678.953,- Ft
A Támogatási szerződés megkötése folyamatban van.

II. Döntésre váró pályázataink:
ÉAOP-5.1.1/A-12-2013-0001 „Martfű Város szociális célú városrehabilitációja” 
A projekt a Bata Akcióterület fejlesztését célozza. Funkció megerősítő tevékenységek (Társasházak hőtechnikai rekonstrukciója, Szobabérlemények lakáscélú rekonstrukciója, Lakóterület környezeti rekonstrukciója) valamint funkcióbővítő tevékenységek (Művelődési ház közösségi célú fejlesztése; Idősek szociális bérlakása, Kötelező önkormányzati feladatellátáson túli szociális, gyermekjóléti szolgáltatások, Lakókörnyezeti szolgáltatások fejlesztése (soft) valósulnának meg.
Projekt összköltsége (igényelt támogatás): 399 887 440,-Ft

4 db. KEOP-2012-5.5.0/A – Épületenergetikai felújítások
Május 1 úti Óvoda épületenergetikai felújítása: 	Teljes beruházási költsége: 24 507 968 Ft
Igényelt támogatás (85%):  20 831 773 Ft

Damjanich J. Szak. I. épületenergetikai felújítása 	Teljes beruházási költsége:158 333 603 Ft
Igényelt támogatás (85%): 134 583 563 Ft

Városi  Sportcsarnok épületenergetikai felújítása 	Teljes beruházási költsége: 56 858 662 Ft
Igényelt támogatás (85%):  48 329 863 Ft
Művelődési Központ épületenergetikai felújítása	Teljes beruházási költsége:  85 640 438 Ft
Igényelt támogatás (85%): 72 794 372 Ft			
KEOP-2012-4.10.0/A–„Helyi hő és villamos- energia-igény kielégítése megújuló energiaforrásokkal”
A projekt keretében a József Attila Általános Iskola és Konyha épületére telepítenénk újabb napelemeket illetve napkollektort az energiahatékonyság és az energiatakarékosság jegyében, folytatva a közintézmények energiatakarékos működtetése érdekében megkezdett fejlesztéseket.
A projekt teljes beruházási költsége: 38 704 660 Ft
Igényelt támogatás: 32 898 961 Ft

III. Tartaléklistára helyezett pályázataink:

TÁMOP-6.1.2/11/1-A  Egészségre nevelő és szemléletformáló lokális színterek
Projekt célja: Martfű lakossága számára az óvódástól a nyugdíjasokig egészséges életmódra nevelés, szabadidős közösségi programok, előadások és a megelőzés érdekében szűrővizsgálatok. Tartalék listára helyezés: 2013.02.25.
Igényelt támogatás: 6.060.000,- Ft

III. Projekt fenntartási idő alatt levő pályázataink:

TIOP-1.1.1-07/1-2008-1072 Damjanich János Ált. isk., Gimn. és Szakképző Iskola informatikai fejlesztése

ÉAOP-2007-5.1.1.E-2008-00001 Lenin úti játszópark felújítása

KÖZOP 3.2.0/b-08-2008-0004 Rákóczifalva, Rákócziújfalu, Martfű külterületi ker.út építése

TÁMOP 3.1.4-08/2-2008-0009 Együtt a piacképes tudásért a martfűi oktatási intézményekben /kompetencia alapú oktatás/

ÉAOP-3.1.2/A-09-2009-0021 Munkácsy út burkolat-felújítása

ÉAOP-4.1.3/D-09-2009-0001 Művelődési Ház infrastruktúra és szolgáltatásfejlesztése

KEOP—6.2.0/A/09-2010-0039 „Komposztálj Martfű!”

KEOP-4.4.0/A-2010-0006 Napelemes Rendszerek telepítése öt Önkormányzati Intézményre (PH, Műv. Közp., József Attila Ált. Isk., Munkácsy úti Ovi, Kossuth úti Ovi)

KEOP-4.2.0/A/11-2011-0502 Napelemek telepítése további két önkormányzati közintézményre (Egészségház, középiskola)




Jegyzői gyámhatósági intézkedések,
gyámhivatali hatósági intézkedések


Jegyzői hatáskörben végzett gyámhatósági tevékenységről
A gyámhatósági tevékenység fontos területét képezi a veszélyeztetett és hátrányos helyzetű gyermekek, családok életkörülményeinek folyamatos figyelemmel kísérése, a veszélyeztetettség megelőzése, illetve megszüntetése. E feladat ellátásában a gyámhatóság 2012-ben is a Szolnoki Kistérség Többcélú Társulása Gyermekjóléti és Szociális Szolgáltató Központ, a védőnők, a nevelési-oktatási intézmények ifjúságvédelmi felelősei, valamint a házi- és gyermekorvosok, rendőri szervek, mint a helyi jelzőrendszer tagjai szorosan együttműködtek. 
A veszélyeztetett kiskorúakat, illetve családjaikat a jegyzői hatáskörben eljáró ügyintéző tartja nyilván. 
A veszélyeztetettség olyan tényező, amely a kiskorú alkati adottságától, korától és élményanyagától függően nagy valószínűséggel alkalmas a kiskorú testi, értelmi vagy erkölcsi fejlődését károsan befolyásolni, személyiségfejlődését gátolni. A veszélyeztetettségi okok rendkívül sokfélék lehetnek. Egy-egy állapot, magatartás, tevékenység adott esetben alkalmas lehet a veszélyeztetettség megteremtésére, de elhárítására is. 
A veszélyeztetettségi tényezők között leginkább az anyagi és a megélhetési, lakhatással – jelentős lakbérhátralék – kapcsolatos problémák szerepelnek. A veszélyeztetettségi okcsoportok közül komoly szerepet játszik a család hiánya, a család egységének felbomlása, barátok, ismerősök negatív magatartása, amibe a kiskorú kényszerítő módon belesodródik. Veszélyeztetettségi tényezők közé sorolhatók az oktatási intézményből történő gyakori igazolatlan hiányzások, az adott közösségbe történő beilleszkedési nehézségek. E problémák főként kamaszkorban az önállósági törekvések megjelenésével keletkeznek. 
Az észlelő és jelzőrendszer egyik legfontosabb tagja a nevelési-oktatási intézmény, amely elsőként jelzi, ha probléma van a gyermekkel. A veszélyeztetettként nyilvántartott családokban a szülők nevelési stílusára a következetlen gyermeknevelés jellemző, amely következménye a gyermek feletti kontrollvesztés. 
Egy-egy deviáns magatartás szinte minden esetben komplex problémakezelést igényel, amely sok esetben túlnő az alapellátás eszközrendszerén. A családgondozás eredményeit is tükrözi a védelembe vett gyermekek, valamint a családgondozásba bevont családok alacsony száma.
A veszélyeztetett családok és gyermekek számának alakulását 2011-2012. év között a következő táblázat mutatja:

	
	2011.
	2012.

	Veszélyeztetett családok száma
	10
	14

	Veszélyeztetett gyermekek száma
	13
	17


Ha a szülő a gyermek veszélyeztetettségét az alapellátást önkéntes igénybevételével megszüntetni nem tudja, vagy nem akarja, de alaposan feltételezhető, hogy segítséggel a gyermek fejlődése a családi környezetben biztosítható, az önkormányzat jegyzője a gyermeket védelembe veszi.
2012-ben 4 esetben indult védelembe vételi eljárás. Mind a négy esetben védelembe vételre került sor, mivel minden esetben a hatóság a gyermekjóléti szolgálat véleményét figyelembe véve szükségesnek találta a veszélyeztetettség megszűntetése érdekében a védelembe vételt. Az eljárás 1 esetben az iskola, 3 esetben a gyermekjóléti szolgálat kezdeményezése alapján indult meg. Az iskola nagyarányú hiányzásról értesítette a gyámhatóságot ezért került a sor a védelembe vételre. 
A gyermekjóléti szolgálat jelzése alapján elindított védelembe vételi eljárásra egy esetben egy csecsemő megfelelő életkörülményeinek javítása érdekében volt szükség, két esetben pedig középiskolás korú gyermekek magatartási problémáinak megoldása érdekében kellett a gyermekvédelmi intézkedést megtenni. Az oktatási intézmény 50 órát meghaladó hiányzásról szóló jelzése alapján védelembe vett gyermek esetében alkalmazni kellett az iskoláztatás támogatás felfüggesztésének szabályait. Ebben az esetben a védelembe vétel mellett a kiskorú nagyarányú hiányzása miatt a kiskorú jogán járó iskoláztatási támogatás felfüggesztésére is sor került. 
Az iskoláztatási támogatás felfüggesztésének eljárása a szakemberek összehangolt munkáját igényli. Az iskoláztatási támogatással kapcsolatos jogszabályi változások jellemezték a 2012-es évet, mely szerint eltérő az eljárás abban az esetben ha az igazolatlanul mulasztott gyermek tizenhat év alatti és más ha tizenhat év feletti. Ha a mulasztás nem haladja meg a 10 órát és ha eléri az ötven órát. Az elmúlt év során az iskoláztatási támogatás felfüggesztése helyett az iskoláztatási támogatás szüneteltetését kellett kezdeményezni az ötven órát meghaladó hiányzás esetén. A szüneteltetést három tanítási hónapot magában foglaló időszakonként felül kellett vizsgálni. A felülvizsgálat eredményeképp a szülő újra jogosult lett az iskoláztatási támogatásra amennyiben gyermeke hiányzása nem haladta meg az öt órát.
2012. évben egy, már előző évben védelembe vett kiskorú felülvizsgálatára került sor melynek során a védelembe vétel fenntartásáról döntött a gyámhatóság, mivel a kiskorú veszélyeztetettsége nem szűnt meg, a gyermekjóléti szolgálat a gondozás során tapasztaltak szerint a fenntartásra tett javaslatot. A védelembe vétel ebben az esetben még 2012-ben megszűnt a gyermek nagykorúvá válásával. 
Egy esetben illetékességváltozás miatt áttett, Martfűre költözött védelembe vett gyermek soron kívüli felülvizsgálatát kezdeményezte a gyámhatóság, valamint az iskoláztatási támogatás felfüggesztésének felülvizsgálatának eljárását is elindította.
Egy esetben a 2012-ben megállapított védelembe vett gyermek és szülei elköltözése miatt át kellett tenni a védelembe vétel során keletkezett iratokat, az illetékességgel rendelkező gyámhatósághoz. A család más településen találta meg a megfelelő körülményt és lakhatást.
A jegyzői hatáskörben eljáró ügyintéző feladatát képezi az ügygondnok kirendelése. 2012-ben nem került sor az ügyfél ismeretlen helyen tartózkodásának ténye miatt.
Környezettanulmány lefolytatására bíróság és társhatóság megkeresésére 15 esetben került sor. 
Gyámhivatal által végzett hatósági tevékenységről
A gyámhivatal a gyermekvédelmi és gyámügyi feladat- és hatáskörök ellátásáról, valamint a gyámhatóság szervezetéről és illetékességéről szóló 331/2006. (XII.23.) Kormányrendeletben meghatározott feladatait Martfű, és az illetékességi területéhez tartozó Rákócziújfalu település vonatkozásában látja el. Rákócziújfaluban rendszeres ügyfélfogadást tartott és a helyi gyámhatóság részére folyamatos szakmai segítséget nyújtott, valamint a gyermekjóléti szolgálat által szervezett esetmegbeszéléseken is részt vett.
A gyámhivatal által végzett gyermekvédelmi és gyámhatósági tevékenység alapvetően két fő életkori csoportra terjed ki: a kiskorúakra és fiatal felnőttekre, valamint a felnőttkorú népesség azon részére, mely szellemi állapota miatt cselekvőképességet korlátozó vagy kizáró gondnokság alatt áll.
Az elsőként említett demográfiai csoporttal kapcsolatos ügyek alapvetően két területet fednek le: a gyermekvédelmi gondoskodást (családbafogadás, ideiglenes hatályú elhelyezés, átmeneti, vagy tartós nevelésbe vétel) érintő ügyeket, valamint a gyermekvédelmi gondoskodástól független gyámügyi eseteket (kiskorúak vagyoni ügye, kapcsolattartás, örökbefogadás, gyermektartásdíj megelőlegezése, családi jogállás rendezése, kiskorúak házasságkötése).
Természetesen a két terület nem különül el minden esetben élesen egymástól, hiszen a gyermekvédelmi gondoskodással érintett kiskorúak egyéb gyámhatósági ügyei is a gyámhivatal hatáskörében tartoznak.
A gyermekvédelmi gondoskodás keretében végzett tevékenység
Ha a gyermek felügyelet nélkül marad vagy testi, értelmi, érzelmi és erkölcsi fejlődését családi környezete vagy önmaga súlyosan veszélyezteti, és emiatt azonnali elhelyezése szükséges, a települési önkormányzat jegyzője, a gyámhivatal, valamint rendőrség, ügyészség, bíróság a gyermek ideiglenes hatályú elhelyezéséről intézkedik. A gyermek ideiglenesen a nevelésére alkalmas, azt vállaló különélő szülőnél, más hozzátartozónál, vagy ha ez nem lehetséges nevelőszülőnél, illetve gyermekotthonban helyezhető el. 2012. évben gyámhivatalunk 1 esetben, más szerv 2 esetben hozott döntést ideiglenes hatályú elhelyezésről, amely ideiglenes hatályú elhelyezés 3 kiskorút érintett. A tavalyi év során átmeneti nevelésbe vételre 1 esetben került sor.
2012. december 31-én nyilvántartott átmeneti nevelésben lévő gyermekek száma: 5 fő (mind az 5 fő martfűi). 
2012. december 31-én nyilvántartott tartós nevelésben lévő gyermekek száma: 5 fő, (mind az 5 gyermek rákócziújfalui). 2012. évben kiskorú tartós nevelésbe vételére nem került sor. 
A gyámhivatal nyilvántartása szerint átmeneti és tartós nevelésben lévő 10 gyermek közül 5 kiskorú gyermekotthonban, míg 5 kiskorú nevelőszülői családban nevelkedik.
A tárgyévben a gyámhivatalnál eljárás nem indult családbafogadáshoz történő hozzájárulás ügyében, illetékességváltozás következtében 3 kiskorúval bővült a családbafogadott gyermekek száma. A gyámhivatal jelenleg 7 családbafogadott kiskorút tart nyilván.
2012. december 31-én hét családbafogadott kiskorút tartott nyilván a gyámhivatal, melyből három fő martfűi, négy fő pedig rákócziújfalui lakos. 
A gyámhivatal gyámot rendel szülői felügyelet alatt nem álló gyermek részére. Nem áll szülői felügyelet alatt a gyermek, ha a szülők meghaltak, ha a gyermeket a gyámhivatal átmeneti vagy tartós nevelésbe vette, ha a gyámhivatal a gyermek családbafogadásához hozzájárult, illetve ha a gyermeket a bíróság harmadik személynél helyezte el. A tavalyi évben a gyámhivatal kiskorú törvényes képviseletének és vagyonkezelésének ellátására 2 esetben döntött gyám kirendeléséről. A tavalyi év során illetékesség változás okán 1 gyermek gyámsága szűnt meg.
A gyermekvédelmi gondoskodáson kívüli gyámügyek
Apa adatai nélkül anyakönyvezett gyermek családi jogállásának rendezésére mind a gyermek születési előtt, mind pedig a gyermek születése után sor kerülhet. A családi jogállás rendezése leggyakrabban teljes hatályú apai elismerő nyilatkozat megtételével a gyermek születése előtt történik. 
A családi jogállás rendezésére 2011-2012. év között a következő táblázat szerinti intézkedések születtek, mely a jegyzői hatáskörben felvett teljes hatályú apai elismerő nyilatkozatokat is tartalmazza: 

	Családi jogállás rendezésének formái
	2011.
	2012.

	Teljes hatályú apai elismerő nyilatkozat
	16
	13

	Képzelt apa megállapítása
	1
	1

	Apaság bírói úton történő megállapítása
	-
	-

	Apaság vélelmének megdöntése iránti per
	-
	- 




A tavalyi év során a gyámhivatalnál kezdeményezett kapcsolattartási ügyek száma 17, melyből 9 esetben a gyermekvédelmi szakellátásban lévő kiskorúaknak hozzátartozóikkal történő időszakos kapcsolattartásának engedélyezése valósult meg. A gyámhivatal 1 esetben hagyta jóvá a kapcsolattartás újraszabályozására vonatkozóan létrejött egyezséget. A gyámhivatal 1 esetben a nagyszülői kapcsolattartást, 1 esetben pedig az apai kapcsolattartás szabályozásáról, 1 esetben pedig a kapcsolattartás korlátozásáról döntött. 1 esetben indult eljárás a kapcsolattartás szabályozására vonatkozóan, amelynek során a gyámhivatal az eljárást – a kérelem visszavonása miatt – megszűntette. A gyámhivatalnál 2 esetben indult a kapcsolattartás szabályainak be nem tartása miatt végrehajtási eljárás, melynek során a gyámhivatal mindkét esetben a végrehajtás elrendeléséről döntött.
A cselekvőképességet érintő gondnokság alatt álló személyek helyzetének figyelemmel kísérése, a gondnokok kirendelése, tevékenységük rendszeres ellenőrzése is a gyámhivatal feladatát képezi. 
2012. december 31-én 18 cselekvőképességet érintő gondnokság alatt álló személyt tartott nyilván a gyámhivatal. 4 személy vonatkozásában az önkormányzat alkalmazásában lévő, Kalóz Ferencné hivatásos gondnok, míg 14 személy esetében hozzátartozó látja el a gondnoki tisztséget. Cselekvőképességet kizáró gondnokság alatt 11 fő, míg cselekvőképességet korlátozó gondnokság alatt 7 fő áll. 
A gyámhivatal öt esetben az ügyfél ismeretlen helyen való távollétére tekintettel ügygondnokot rendelt. 
A gyámhivatal az ingó- és ingatlanvagyonnal rendelkező kiskorúak, gondnokoltak vagyoni érdekvédelmét is folyamatosan ellátja. 
Nyilvántartás alapján az ingó- és ingatlantulajdonnal rendelkező kiskorúak, valamint gondnokoltak és azok vagyona 2010-2012. év között a következők szerint alakult: 

	
	2011.
	2012.

	Ingó- és ingatlantulajdonos kiskorúak
	54
	54

	Ingó- és ingatlantulajdonos gondnokoltak
	9
	13

	Gyámhatósági fenntartásos betétállománnyal rendelkező kiskorúak 
	14
	6

	Betétben elhelyezett összeg összesen (ezer Ft)
	14929
	12126

	Gyámhatósági fenntartásos betétállománnyal rendelkező gondnokoltak
	5
	5

	Betétben elhelyezett összeg összesen (ezer Ft)
	6629
	6645


A nyilvántartás szerint két gondnokolt személynek van gyámhatósági fenntartásos betétkönyvön kívül életbiztosítási kötvénye.
Az elmúlt évben 8 esetben - 10 gyermeket érintően - indult gyermektartásdíj megelőlegezése iránti eljárás. A megelőlegezett gyermektartásdíj folyósítását négy gyermeket érintően 3 év időtartamra rendelte el a gyámhivatal. Egy esetben, egy gyermeket érintően a gyámhivatal a megelőlegezett gyermektartásdíjat további három év időtartamra ismételten megelőlegezte. 2012. évben megelőlegezett gyermektartásdíj címén összesen 2.092.000,- Ft összeg került kifizetésre. Havonta általában 12 szülő részére folyósított gyermektartásdíjat a gyámhivatal, a megelőlegezett gyermektartásdíjban részesült gyermekek száma havonta általában 8-15 fő. A bíróság által megállapított és a gyámhivatal által megelőlegezett legalacsonyabb összegű gyermektartásdíj gyermekenként havonta 4.500,- Ft, míg a legmagasabb összeg 14.250,- Ft volt. 
Az elmúlt év során három esetben – három gyermeket érintően - került sor a megelőlegezett gyermektartásdíj folyósításának 6 hónapra történő felfüggesztésére, mert a kötelezett gyermektartásdíj fizetési kötelezettségét a felfüggesztés időtartama alatt közvetlenül teljesítette. A felfüggesztést követően a gyámhivatal vizsgálatot folytatott a gyermektartásdíj továbbfolyósítása vagy megszűntetése tárgyában, melyben a tartásdíj továbbfolyósításáról döntött, egy estben az eljárás jelenleg folyamatban van.
A megelőlegezett gyermektartásdíjat a kötelezett a késedelmi kamatokkal együtt köteles az államnak megtéríteni. Így Martfű Város Jegyzője a gyermektartásdíjról, késedelmi kamatáról negyedévente tájékoztatja a kötelezett lakóhelye szerinti jegyzőt a hátralékos összeg, adók módjára történő behajtása végett.
A gyermektartásdíj megelőlegezése nem az önkormányzat költségvetését terheli, mivel az teljes egészében visszaigénylésre kerül.
Az otthonteremtési támogatás célja, hogy az átmeneti vagy tartós nevelésből kikerült fiatal felnőtt lakáshoz jutását, tartós lakhatása megoldását elősegítse, mértéke pedig függ a szakellátásban eltöltött időtartamtól és a fiatal vagyoni helyzetétől. A készpénzvagyonba a fiatal felnőtt árvaellátásából és keresményéből származó megtakarítást nem lehet beszámítani. 2012-ben egy, átmeneti nevelésből kikerült fiatal felnőtt részére 1.572.000,- Ft összegben állapított meg otthonteremtési támogatást a gyámhivatal. 
Az átmeneti vagy tartós nevelés megszűnése után - kivéve, ha a gyermeket örökbe fogadták - a gyámhivatal legalább egy év időtartamra elrendeli a gyermek és a fiatal felnőtt utógondozását feltéve, hogy az utógondozást a fiatal felnőtt maga is kéri. Az utógondozás célja, hogy elősegítse a gyermek, illetve a fiatal felnőtt családi környezetébe való visszailleszkedését, önálló életének megkezdését.
2012. december 31-ei állapot szerint a gyámhivatal egy fiatal felnőttet tart nyilván utógondozói ellátottként.
A gyámhivatal 2012-ben örökbefogadásra való alkalmasság megállapításáról nem döntött, örökbefogadhatóvá nyilvánítás iránti eljárást nem indított. 2012-ben nem került sor előzetes házasságkötési engedély megadására.
A jegyzői hatáskörben hozott határozat ellen jogorvoslati eljárás 2012-ben nem volt. A gyámhivatal határozata ellen négy esetben fellebbezés benyújtására került sor, melynek során az I. fokú hatóság döntését minden esetben helyben hagyta.
2013. január 1- jétől mind a jegyzői, mind pedig a gyámhivatali feladtok és hatáskörök a járási hivatalokhoz kerültek. 

Tisztelt Képviselő-testület !

Kérem a beszámoló megtárgyalását és elfogadását. 

Martfű, 2011. június 22.

											Szász Éva
											jegyző

Ügyiratforgalmi statisztika 2012. év
2011	Honvédelmi, katasztrófavédelmi igazgatás	Sportügyek	Közoktatás és művelődésügyi igazgatás	Önkormányzati és általános igazgatási ügyek	Munkaügyi igazgatás, munkavédelem	Földművelésügy, állat és növényegészségügyi igazgatás	Kereskedelmi igazgatás turisztika	Ipari igazgatás	Gyermekvédelmi és gyámügyi igazgatás	Lakásügyek	Önkormányzati igazságügyi és rendészeti igazgatás	Vízügyi igazgatás	Közlekedési és hírközlési igazgatás	Környezetvédelmi építésügyi igazgatás	Szociális igazgatás	Egészségügyi igazgatás	Pénzügyek	67	6	160	2430	7	135	530	0	1333	15	3162	54	128	366	4438	203	7286	2012	Honvédelmi, katasztrófavédelmi igazgatás	Sportügyek	Közoktatás és művelődésügyi igazgatás	Önkormányzati és általános igazgatási ügyek	Munkaügyi igazgatás, munkavédelem	Földművelésügy, állat és növényegészségügyi igazgatás	Kereskedelmi igazgatás turisztika	Ipari igazgatás	Gyermekvédelmi és gyámügyi igazgatás	Lakásügyek	Önkormányzati igazságügyi és rendészeti igazgatás	Vízügyi igazgatás	Közlekedési és hírközlési igazgatás	Környezetvédelmi építésügyi igazgatás	Szociális igazgatás	Egészségügyi igazgatás	Pénzügyek	58	6	124	2511	24	117	413	5	1465	15	3322	39	120	409	4662	195	10777	Építményadó;        88 446 eFt
Gépépjárműadó;   35 044 eFt
Bírság, pótlék;          1 634 eFt
Építményadó	Telekadó	Idegenforgalmi adó	Helyi iparűzési adó	Gépépjárműadó	Bírság, pótlék	88446	0	5556	379804	35044	1634	Építményadó	2008.	2009.	2010.	2011.	2012.	31126340	36457364	43047761	45238969	88455643	Vállalkozók kommunális adója	2008.	2009.	2010.	2011.	2012.	5308381	4735250	4779389	0	0	Idegenforgalmi adó	2008.	2009.	2010.	2011.	2012.	1077300	2077986	3761280	3990400	5555600	Helyi iparűzési adó	2008.	2009.	2010.	2011.	2012.	558701528	529100502	557597841	405655400	379803970	Gépjárműadó (átengedett központi adó)	2008.	2009.	2010.	2011.	2012.	38639687	36474289	37092912	34789307	35044572	Iktatott ügyiratok száma 2012-ben
Iktatott ügyiratok száma 2010-ben	Főszám	Alszám	7227	17041	

